Монгол Улсын Их Хурлын 2007 оны намрын ээлжит чуулганы Нийгмийн бодлого, боловсрол, соёл, шинжлэх ухааны байнгын хорооны  2008 оны 1 дүгээр сарын 9-ний өдөр /Лхагва гараг/-ийн хуралдаан 10 цаг 40 минутад Төрийн ордны \"В\" танхимд эхлэв.

УИХ-ын гишүүн Ч.Авдай ирц, хэлэлцэх асуудлыг танилцуулж хуралдааныг даргалав.

Хуралдаанд ирвэл зохих 17 гишүүнээс 9 гишүүн ирж, 52.9  хувийн ирцтэй байв.

Чөлөөтэй: Т.Ганди,  Б.Батбаатар, Б.Бат-Эрдэнэ, Р.Нямсүрэн, Я.Санжмятав

Өвчтэй: Л.Одончимэд, Ц.Сүхбаатар

Тасалсан: Д.Ганхуяг.

Нэг. Нийгмийн халамжийн багц болон зарим хуульд нэмэлт, өөрчлөлт оруулах тухай хуулийн төсөл /эцсийн хэлэлцүүлэг/

Хэлэлцэж буй асуудалтай холбогдуулан Нийгмийн хамгаалал, хөдөлмөрийн сайд Д.Дэмбэрэл, газрын дарга Ц.Нацагдолгор, мэргэжилтэн Б.Батсүх, Ю.Отгонбилэг, Ч.Эрдэнэчимэг, УИХ-ын Тамгын газрын зөвлөх О.Баяраа, Н.Тунгалаг,  Нийгмийн бодлого, боловсрол, соёл, шинжлэх ухааны байнгын хорооны референт С.Цолмон нарын бүрэлдэхүүнтэй ажлын хэсэг байлцав.

Хуулийн төслийн эцсийн хэлэлцүүлэгтэй холбогдуулан УИХ-ын гишүүн Д.Дондогийн асуусан асуултад УИХ-ын гишүүн С.Ламбаа, Нийгмийн хамгаалал, хөдөлмөрийн сайд Д.Дэмбэрэл нар хариулж, тайлбар хийв.

УИХ-ын гишүүн Д.Дондог, Ц.Баярсайхан нар санал хэлэв.

Ч.Авдай: Тэтгэмж олгох, мөнгөн тусламж үзүүлэх журмыг Засгийн газар батална гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

Байнгын хорооноос гаргах санал, дүгнэлтийг УИХ-ын гишүүн С.Ламбаа УИХ-ын чуулганы нэгдсэн хуралдаанд танилцуулахаар тогтов.

Уг асуудлыг 10 цаг 55 минутад хэлэлцэж дуусав.

Хоёр. Нийгмийн халамжийн тэтгэврийн хэмжээг өөрчлөн тогтоох тухай УИХ-ын тогтоолын төсөл  /анхны хэлэлцүүлэг/

Хэлэлцэж буй асуудалтай холбогдуулан Нийгмийн хамгаалал, хөдөлмөрийн сайд Д.Дэмбэрэл, газрын дарга Ц.Нацагдолгор, орлогч дарга Ш.Отгонхундага, мэргэжилтэн Б.Батсүх, Ю.Отгонбилэг, УИХ-ын Тамгын газрын зөвлөх О.Баяраа, Н.Тунгалаг,  Н.Мөнхзэсэм, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон, Д.Лхагвабаяр нарын бүрэлдэхүүнтэй ажлын хэсэг байлцав.

Хуулийн төслийн анхны хэлэлцүүлэгтэй холбогдуулан УИХ-ын гишүүн, ажлын хэсгийн ахлагч С.Ламбаа, Нийгмийн хамгаалал, хөдөлмөрийн сайд Д.Дэмбэрэл, УИХ-ын гишүүн Ц.Баярсайхан, А.Цанжид, С.Ламбаа нар санал хэлэв.

Ч.Авдай: Нийгмийн халамжийн тэтгэврийн хэмжээг өөрчлөн тогтоох тухай УИХ-ын тогтоолын төслийг анхны хэлэлцүүлгээр нь баталъя гэсэн УИХ-ын гишүүн Ц.Баярсайханы гаргасан горимын саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

Байнгын хорооноос гаргах санал, дүгнэлтийг УИХ-ын гишүүн Ц.Баярсайхан УИХ-ын чуулганы нэгдсэн хуралдаанд танилцуулахаар тогтов

Уг асуудлыг 11 цаг 10 минутад хэлэлцэж дуусав.

Гурав. Монгол Улсын Мянганы хөгжлийн зорилтын шалгуур үзүүлэлтүүдийг шинэчлэн батлах тухай УИХ-ын тогтоолын төсөл /анхны хэлэлцүүлэг/

Хэлэлцэж буй асуудалтай холбогдуулан Боловсрол, соёл, шинжлэх ухааны яамны газрын дарга Н.Баасанжав, Эрүүл мэндийн яамны газрын дарга Ц.Бүжин, Байгаль орчны яамны газрын дарга А.Энхбат, Барилга, хот байгуулалтын яамны газрын дарга Г.Мягмар, Сангийн яамны газрын дарга Х.Жаргалсайхан, орлогч дарга Г.Батхүрэл, мэргэжилтэн Х.Мөнхцэрэн, Үндэсний статистикийн газрын мэргэжилтэн С.Оюун-Эрдэнэ, \"Ядуурал, мянганы хөгжлийн зорилтын хяналт үнэлгээний мэдээллийн систем\" төслийн дотоодын зөвлөх П.Мөнхцэцэг, УИХ-ын Тамгын газрын зөвлөх Н.Мөнхзэсэм, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон нарын бүрэлдэхүүнтэй ажлын хэсэг байлцав.

Тогтоолын төсөл талаар Ажлын хэсгийн ахлагч, УИХ-ын гишүүн С.Ламбаа танилцуулав.

Танилцуулгатай холбогдуулан УИХ-ын гишүүн А.Цанжидын асуусан асуултад УИХ-ын гишүүн С.Ламбаа хариулж, тайлбар хийв.

Монгол Улсын Мянганы хөгжлийн зорилтын шалгуур үзүүлэлтүүдийг шинэчлэн батлах тухай УИХ-ын тогтоолын төслийн талаархи зарчмын зөрүүтэй саналын томъёоллоор санал хураалт явуулав. /Зорилт тус бүрээр/

Ч.Авдай: 1. Тогтоолын төслийн нэрийг \"Тогтоолд өөрчлөлт оруулах болон тогтоолын хавсралтыг шинэчлэн батлах тухай\" гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

2. Тогтоолын төсөлд дараахь агуулга бүхий 1 дэх хэсэг нэмэх:

\"1. Монгол Улсын Мянганы хөгжлийн зорилт батлах тухай УИХ-ын 2005 оны 4 дүгээр сарын 21-ний өдрийн 25 дугаар тогтоолын 2 дахь хэсгийн 1 дэх заалт болон З дахь хэсгийг дараахь байдлаар өөрчлөн найруулсугай:

1/ \"1. Мянганы хөгжлийн зорилтыг аймаг, нийслэл, бүсийн хэмжээнд тодорхойлж, Засгийн газрын үйл ажиллагааны хөтөлбөр, эдийн засаг, нийгмийг хөгжүүлэх жил бүрийн үндсэн чиглэл болон цаашид батлан гаргах хөгжлийн баримт бичгүүдэд тусган шаардагдах хөрөнгийг улсын болон орон нутгийн төсөвт төлөвлөж үе шаттайгаар хэрэгжүүлэх ажлыг зохион байгуулах;\"

2/ \"3. Мянганы хөгжлийн зорилтын үзүүлэлт, арга зүйг боловсронгуй болгох, хэрэгжилтийг үзүүлэлт бүрээр дүгнэх, хяналт тавих, холбогдох мэдээллээр төрөлжсөн болон тусгайлсан санг улсын хэмжээнд, аймаг, нийслэлийн түвшинд бүрдүүлж ажиллахыг Засгийн газар /С.Баяр/, Үндэсний статистикийн хороо /П.Бямбацэрэн/, Авлигатай тэмцэх газар /Ч.Сангарагчаа/, Төрийн албаны зөвлөл /Ж.Норовсамбуу/, Монгол Улсын Хүний эрхийн Үндэсний комисс /Д.Солонго/-т тус тус даалгасугай.\" гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

3. Тогтоолын төслийн 1 дэх хэсгийг 2 дахь хэсэг болгож дараахь байдлаар өөрчлөн найруулах:

\"2. Монгол Улсын Мянганы хөгжлийн зорилт батлах тухай УИХ-ын 2005 оны 4 дүгээр сарын 21-ний өдрийн 25 дугаар тогтоолын хавсралтыг шинэчлэн баталсугай. \" гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

4. Тогтоолын төслийн 2 дахь хэсгийг З дахь хэсэг болгон өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

5. Төслийн зорилт 1-ийн \"Үндэсний нийт хэрэглээнд хамгийн бага хэрэглээтэй хүн амын эзлэх хувийн жин\" гэсэн шалгуур үзүүлэлтийн 2015 онд \"5.0\" гэснийг \"11.0\" гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

6. Төслийн зорилт 1-ийн \"Нэг хүнд ногдох дотоодын нийт бүтээгдэхүүн\" гэсэн шалгуур үзүүлэлтэд 2006 онд \"1.230.3\" гэснийг \"1.440.7\" гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

7. Төслийн зорилт 2-ын \"... 2 дахин ....\" гэснийг \"... 6 дахин ...\" гэж өөрчлөхгэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

8. Төслийн зорилт З-ыг \"Хүн амын хөдөлмөр эрхлэлтийн түвшинг дээшлүүлж, хөдөлмөрийн зах зээлд шинээр шилжин орж буй залуучуудын ажилгүйдлийн түвшинг бууруулах.\" гэж өөрчлөн найруулах;

9. Төслийн зорилт З-т дараахь шалгуур үзүүлэлт, хүрэх түвшинг шинээр нэмэх:

Ажиллах хүчний оролцооны түвшин /хувь/:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | 62.9 | 64.4 | 70.0 |

10. Төслийн зорилт З-ын \"15-24 насны залуучуудын ажилгүйдлийн түвшин /хувь/\" гэсэн шалгуур үзүүлэлтийн 2015 онд \"З.0\" гэснийг \"2.5\" гэж өөрчлөх;

11.Төслийн зорилт 3-ын \"Нийт ажиллагсдын дотор 16-24 насны ажиллагсдын эзлэх хувь;\" гэсэн шалгуур үзүүлэлт, хүрэх түвшинг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

12. Төслийн зорилт 4-ийг \"Хүн амын төвлөрөл, шилжих хөдөлгөөнтэй холбогдон гарч буй сөрөг үзэгдлийг багасгах, шилжин суурьшигчдыг нийгмийн суурь үйлчилгээнд хамруулах\" гэж өөрчлөн найруулах;

13. Төслийн зорилт 4-ийн шалгуур үзүүлэлтийг дараахь байдлаар өөрчлөх гэсэн саналыг дэмжиж байгаа гишүүд гараа өргөнө үү.

Хот, суурингийн хүн амд албан бусаар оршин сууж буй хүн амын эзлэх хувь:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | - | - | 0.0 |

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

14. Төслийн зорилт 5-ын \"15-24 насны залуусын бичиг үсэг тайлагдалтын хувь\" гэсэн шалгуур үзүүлэлтийн 2006 онд \"97.7 /2000/\" гэснийг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

15. Төслийн зорилт 6-гийн \"2005 онд...\" гэснийг \"2009 он гэхэд ...\" гэж, \"... бүх шатны боловсролын түвшинд хүйсийн ялгааг арилгах.\" гэснийг \"... бүх шатны боловсролын түвшинд суралцагчдын хүйсийн зохистой харьцааг хангах\" гэж тус тус өөрчлөх;

16. Төслийн зорилт 6-гийн \"Бага боловсрол эзэмшиж байгаа охид хөвгүүдийн харьцаа\" гэсэн шалгуур үзүүлэлтэд 1990 онд \"1.01\" гэснийг \"1.03 /1995/ гэж, \"ерөнхий боловсрол эзэмшиж байгаа охид, хөвгүүдийн харьцаа\" гэсэн шалгуур үзүүлэлтэд 1990 онд \"1.12\" гэснийг \"1.33\" /1997/\" гэж тус тус өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

17. Төслийн зорилт 8-ын \"Улсын Их Хуралд нэр дэвшсэн эмэгтэйчүүдийн эзлэх хувь\" гэсэн шалгуур үзүүлэлтэд \"2008 он 20\" гэснийг хасах; мөн 2015 онд \"35.0\" гэснийг \"30.0\" гэж өөрчлөх гэсэн саналыг дэмжиж байгаа гишүүд гараа өргөнө үү.

Дээрх саналтай холбогдуулан УИХ-ын гишүүн С.Ламбаа тайлбар хийв.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

18. Төслийн зорилт 9-ийн \"гуравны хоёроор\" гэснийг \"4 дахин гэж өөрчлөх;

19. Төслийн зорилт 9-ийн \"Тав хүртэлх насны хүүхдийн эндэгдлийн түвшин\" гэсэн шалгуур үзүүлэлтийн 2015 онд \"20.0\" гэснийг \"21.0\" гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

20. Төслийн зорилт 10-ын \"... 2015 онд дөрөвний гурваар бууруулах\" гэснийг \"... 2015 он гэхэд 4 дахин бууруулах\" гэж өөрчлөх;

21. Төслийн зорилт 10-ын \"Эхийн эндэгдлийн түвшин\" гэсэн шалгуур үзүүлэлтэд 1990 онд \"121.6\" гэснийг \"200.0 /1992/\" гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

22. Төслийн зорилт 11-ийн \"Жирэмсэн эмэгтэйчүүдийн дундах ХДХВ-ын тархалт\" гэсэн шалгуур үзүүлэлтэд 2006 онд \"<0.1%\" гэснийг \"0.004/2005/\" гэж өөрчлөх;

23. Төслийн зорилт 11-ийн \"15-24 насны залуучуудын дундах ХДХВ-ын тархалт\" гэсэн шалгуур үзүүлэлтийн 2006 онд \"\"<0.1%\" гэснийг хасах;

24. Төслийн зорилт 11-ийн \"ДОХ-оос шалтгаалсан нас баралт\" гэсэн шалгуур үзүүлэлтийг хасах гэсэн саналыг дэмжиж байгаа гишүүд гараа өргөнө үү.

Дээрх саналтай холбогдуулан УИХ-ын гишүүн А.Цанжидын асуусан асуултад ажлын хэсгээс Ц.Бүжин хариулж, тайлбар хийв.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

25. Төслийн зорилт 12-ын \"Сүрьеэ өвчний тархалт\" гэсэн шалгуур үзүүлэлтэд 2015 онд \"100.0\" гэснийг \"82.0\" гэж өөрчлөх;

26. Төслийн зорилт 12-ын \"Сүрьеэгээр шинээр өвчлөгсдийн түвшин\" гэсэн шалгуур үзүүлэлтийг \"Сүрьеэ өвчний өвчлөлийн түвшин\" гэж өөрчлөх;

Дээрх саналтай холбогдуулан УИХ-ын гишүүн Ч.Авдай тодруулж, ажлын хэсгээс Ц.Бүжин хариулж, тайлбар хийв.

 27. Төслийн зорилт 12-ын \"Сүрьеэ өвчнөөс шалтгаалсан нас баралтын түвшин\" гэсэн шалгуур үзүүлэлтийг \"Сүрьеэ өвчнөөс шалтгаалсан нас баралт\" гэж, 2015 онд \"0\" гэснийг \"2.0\" гэж тус тус өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

28. Төслийн зорилт 13-ын \"... 2015 он гэхэд 50 хүртэл хувь...\" гэснийг хасах;

29. Төслийн зорилт 13-ын \"Хүүхдийн шүд цоорох өвчний тархалт\" гэсэн шалгуур үзүүлэлтийг \"5.6 настай хүүхдийн шүд цоорох өвчний тархалтын хувь\" гэж, 2015 онд \"40.0\" гэснийг \"75.0\" гэж тус тус өөрчлөх;

30. Төслийн зорилт 13-ын \"Хүүхдийн шүд цоорлын эрчим\" гэсэн шалгуур үзүүлэлтийг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

31. Төслийн зорилт 14-ийн \"Ойт нутгийн эзлэх хувь\" гэсэн шалгуур үзүүлэлтийн 2006 онд \"7.7\" гэснийг \"8.1\" гэж өөрчлөх;

32. Төслийн зорилт 14-ийн \"Улсын тусгай хамгаалалтад авсан газар нутгийн эзлэх хувь\" гэсэн шалгуур үзүүлэлтийн \"Улсын\" гэснийг хасч, 2006 онд \"13.3\" гэснийг \"13.76\" гэж өөрчлөх;

33. Төслийн зорилт 14-ийн \"Улаанбаатар хотод нэг хүнд ногдох нүүрсхүчлийн давхар ислийн ялгаралт /тонн/хүн/\" гэсэн шалгуур үзүүлэлтээс \"Улаанбаатар хотод\" гэснийг хасах;

34. Төслийн зорилт 14-т дараахь үзүүлэлт, хүрэх түвшинг шинээр нэмэх гэсэн саналыг дэмжиж байгаа гишүүд гараа өргөнө үү.

Улаанбаатар хотын агаар дахь азотын давхар ислийн өвлийн хоногийн дундаж агууламж /мкг/м3/:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | 32 | 33 | 30 |

Улаанбаатар хотын агаар дахь хүхэрлэг хийн өвлийн дундаж агууламж /мкг/м3/:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | 16 | 22 | 20 |

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

35. Төслийн зорилт 15-ын шалгуур үзүүлэлтүүдийг дараахь байдлаар өөрчлөх гэсэн саналыг дэмжиж байгаа гишүүд гараа өргөнө үү.

Хамгаалалтад авсан гол мөрний усны урсац бүрэлдэх ундаргын эхийн эзлэх хувь:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | 40.0 | 50.0 | 80.0 |

Хамгаалалт барьж тохижуулсан усны эх үүсвэр, булаг шандын эхийн тоо:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | - | 229 | 1000 |

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

36. Төслийн зорилт 16-г дараахь байдлаар өөрчлөх:

Зорилт 16.  2015 он гэхэд баталгаат ундны усны хангамжгүй, сайжруулсан ариун цэврийн байгууламжид хамрагдаагүй хүн амын эзлэх хувийг буруулах гэсэн саналыг дэмжиж байгаа гишүүд гараа өргөнө үү.

Баталгаат ундны усны хангамжгүй хүн амын эзлэх хувь:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | - | 60.8 | 40.0 |

Сайжруулсан ариун цэврийн байгууламжид хамрагдаагүй хүн амын эзлэх хувь:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | - | 73.4 | 60.0 |

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

37. Төслийн зорилт 17-г дараахь байдлаар өөрчлөх:

Зорилт 17. 2015 он гэхэд хүн амын орон сууцны нөхцлийг сайжруулах гэсэн саналыг дэмжиж байгаа гишүүд гараа өргөнө үү.

Инженерийн шугам сүлжээтэй орон сууцанд амьдарч байгаа хүн амын эзлэх хувь:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | 22.7 | 21.4 | 30.0 |

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

38. Төслийн зорилт 18-ын \"Экспортын дотоодын нийт бүтээгдэхүүнд эзлэх хувь\" гэсэн шалгуур үзүүлэлтэд \"1990 он 34.7\" гэж нэмэх; мөн 2000 онд \"55.6\" гэснийг \"56.6\" гэж, 2006 онд \"72.5\" гэснийг \"49.0\" гэж тус тус өөрчлөх;

39. Төслийн зорилт 18-ын \"Санхүүгийн гүнзгийрэл: дотоодын нийт бүтээгдэхүүн, нийт мөнгөний харьцаа\" гэсэн шалгуур үзүүлэлтэд \"2000 он 25.4\" гэж нэмэх, мөн 2006 онд \"48.4\" гэснийг \"41.4\" гэж өөрчлөх;

40. Төслийн зорилт 18-ын Санхүүгийн гүнзгийрэл: дотоодын нийт бүтээгдэхүүн, банкуудын нийт активын харьцаа\", \"санхүүгийн үйлчилгээний хүртээмж: дотоодын нийт бүтээгдэхүүн, банкуудын нийт зээлийн харьцаа\" гэсэн шалгуур үзүүлэлтүүдийг тус тус хасах;

41. Төслийн зорилт 18-д дараахь үзүүлэлт, хүрэх түвшинг шинээр нэмэх гэсэн саналыг дэмжиж байгаа гишүүд гараа өргөнө үү.

Нийгмийн суурь үйлчилгээнд үзүүлсэн хөгжлийн албан ёсны тусламжийн эзлэх хувь:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | 6.92 /2003/ | 3.28 | 5.0 |

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

42. Төслийн зорилт 19-ийн \"Хөгжлийн албан ёсны тусламжийн Үндэсний нийт орлогод эзлэх хувь\" гэсэн шалгуур үзүүлэлтэд \"2000 он 23.3\" гэж нэмэх;

43. Төслийн зорилт 19-ийн \"Ачаа тээвэрлэлтэд дамжин өнгөрөх ачааны эзлэх хувь\" гэсэн шалгуур үзүүлэлтийн \"ачаа тээвэрлэлтэд\" гэсний өмнө \"Төмөр замын\" гэж, 2015 онд \"40.0\" гэж тус тус нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

44. Төслийн зорилт 20-ийн шалгуур үзүүлэлтүүдийн \"Засгийн газрын өрийн тогтвортой байдлын үзүүлэлтүүд\", \"сэрэмжлэх түвшин\" \"ОУВС, дэлхийн банкнаас тогтоосон шалгуур үзүүлэлт\" гэсэн тайлбаруудыг тус тус хасах; мөн \"дунд хугацаанд\" гэснийг \"2015 он\" гэж өөрчлөх;

45.Төслийн зорилт 20-ийн \"Дотоодын нийт бүтээгдэхүүнд өрийн эзлэх хувь\" гэсэн шалгуур үзүүлэлтэд \"1990 он 44,5 /1991/\" гэж, \"2000 он 90.3\" гэж тус тус нэмэх;

46. Төслийн зорилт 20-ийн \"Экспортод өрийн эзлэх хувь\" гэсэн шалгуур үзүүлэлтэд \"1990  мөн 24.3 /1991/\" гэж, \"2000 он 159.4\" гэж тус тус нэмэх; мөн  2006 онд \"43.7\" гэснийг \"55.3\" гэж тус тус өөрчлөх;

47. Төслийн зорилт 20-ийн \"Засгийн газрын орлогод өрийн эзлэх хувь\" гэсэн шалгуур үзүүлэлтэд \"1990 он 138.0 /1991/\" гэж, \"2000 он 265.6\" гэж тус тус нэмэх, мөн 2006 онд \"64.0\" гэснийг \"121.7\" гэж тус тус өөрчлөх;

48. Төслийн зорилт 20-ийн \"Экспортод өрийн үйлчилгээний эзлэх хувь\" гэсэн шалгуур үзүүлэлтэд \"1990 он 21.4 /1991/\"гэж, \"2000 он 4.4\" гэж тус тус нэмэх, мөн 2006 онд \"2.1\" гэснийг \"2.9\" гэж өөрчлөх;

49. Төслийн зорилт 20-ийн \"Засгийн газрын орлогод өрийн үйлчилгээний эзлэх хувь\" гэсэн шалгуур үзүүлэлтэд \"1990 он 1.6 /1991/\" гэж, \"2000 он 1.4\" гэж тус тус нэмэх; мөн 2006 онд \"5.2\" гэснийг \"4.0\" гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

50. Төслийн зорилт 21-ийн \"Суурин утасны цэгийн тоо\" гэсэн шалгуур үзүүлэлтэд \"1990 он 30.8\" гэж нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

 51. Төслийн зорилт 22-ын \"чандлан сахих\" гэснийг хасах;

52. Төслийн зорилт 22-ын \"Хүний хөгжлийн индекс\" гэсэн шалгуур үзүүлэлтэд \"1990 он 0.652\" гэж нэмэх;

53. Төслийн зорилт 22-д дараахь шалгуур үзүүлэлтүүдийг шинээр нэмэх:

- \"Дотоодын хууль тогтоомж олон улсын хүний эрхийн гэрээ, конвенцид нийцэж буй талаархишинжээчдийн үнэлгээ /хувь/.\";

- \"Шүүхийн шийдвэр гүйцэтгэлийн бодит биелэлт /хувь/.\";

\"Төлбөрийн чадваргүй иргэдэд үйлчилгээ үзүүлж буй өмгөөлөгчдийн тоо.\";

- \"Хэвлэл, мэдээллийн хэрэгслийн улс төр, эдийн засаг, санхүүгийн хараат бус байдлын талаархи иргэдийн төсөөлөл.\";

\"Төсөв, түүний зарцуулалтын тайланг вэб хуудсандаа тогтмол байрлуулдаг төрийн байгууллагын тоо.\";

54. Дээрх саналтай холбогдуулан төслийн зорилт 22-ын \"Хэвлэл мэдээллийн эрх чөлөө /хувь/\" гэсэн шалгуур үзүүлэлтийг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

55. Төслийн зорилт 23-т дараахь шалгуур үзүүлэлтүүдийг шинээр нэмэх:

- \"Төрийн болон хууль сахиулах байгууллагын үйл ажиллагааны талаархи иргэдийн төсөөлөл.\";

- \"Улсын төсвийн төслийг боловсруулах батлах үед саналаа албан ёсоор ирүүлсэн иргэний нийгмийн байгууллагын тоо.\";

- \"Баг, хорооны Засаг даргад нэр дэвшүүлэхэд оролцох иргэдийн ирцийн хувь\".

56. Дээрх саналтай холбогдуулан төслийн зорилт 23-ын \"Саналаа илэрхийлэх ба хариуцлага\", \"Улс төрийн тогтвортой байдал\", \"Засгийн газрын үйл ажиллагааны үр нөлөө\", \"Эрх зүйн зохицуулалтын чанар\", \"Эрх зүйт төр, хууль дээдлэх ёс\" гэсэн шалгуур үзүүлэлтүүдийг тус тус хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

57. Төслийн зорилт 24-т дараахь шалгуур үзүүлэлтүүдийг шинээр нэмэх:

\"Авлигын индекс\";

\"Улс төр, хууль хяналтын байгууллагын хүрээн дэх авлигын талаархи төсөөлөл.\";

\"Төрийн захиргаа, нийгмийн үйлчилгээний хүрээн дэх авлигын талаархи иргэдийн төсөөлөл.\".

58. Дээрх саналтай холбогдуулан төслийн зорилт 24-ийн \"Авлигын хяналт\" гэсэн шалгуур үзүүлэлтийг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

Хоёр. Найруулгын шинжтэй санал:

1. Төслийн зорилт 2-ын шалгуур үзүүлэлтүүдийн гарчгийг \"5 хүртэлх насны тураалтай хүүхдийн эзлэх хувь\", \"5 хүртэлх насны өсөлтийн хоцролттой хүүхдийн эзлэх хувь\", \"5 хүртэлх насны туранхай хүүхдийн эзлэх хувь\" гэж  тус тус өөрчлөн найруулах;

2. Төслийн зорилт 18-ын \"Экспортын дотоодын нийт бүтээгдэхүүнд эзлэх хувийн жин\" гэснийг \"Дотоодын нийт бүтээгдэхүүнд экспортын эзлэх хувь\" гэж өөрчлөн найруулах;

3. Төсөлд шалгуур үзүүлэлтүүдийг оноор илэрхийлэхдээ зарим оныг орхигдуулсан байсныг жигдрүүлэх үүднээс 1990, 2000, 2006, 2015 онуудыг бүх шалгуур үзүүлэлтүүдэд нэгэн адил оруулж өгөх гэсэн саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

Ч.Авдай: Тогтоолын төслийг анхны хэлэлцүүлгээр нь баталъя гэсэн УИХ-ын гишүүн С.Ламбаагийн гаргасан горимын саналыг дэмжиж байгаа гишүүд гараа өргөнө үү.

Зөвшөөрсөн             9

Татгалзсан               0

Бүгд                            9

Гишүүдийн олонхийн саналаар дэмжигдлээ.

Байнгын хорооноос гарах санал, дүгнэлтийг УИХ-ын гишүүн С.Ламбаа УИХ-ын чуулганы нэгдсэн хуралдаанд танилцуулахаар тогтов.

            Хуралдаан 12 цаг 05 минутад өндөрлөв.

            Тэмдэглэлтэй танилцсан:

НИЙГМИЙН БОДЛОГО, БОЛОВСРОЛ,

СОЁЛ, ШИНЖЛЭХ УХААНЫ БАЙНГЫН

              ХОРООНЫ ДАРГА                                                                       Т.ГАНДИ

            Тэмдэглэл хөтөлсөн:

            ХУРАЛДААНЫ НАРИЙН

                 БИЧГИЙН ДАРГА                                                                                 В.ОЮУН

МОНГОЛ УЛСЫН ИХ ХУРЛЫН 2007 ОНЫ НАМРЫН ЭЭЛЖИТ  
ЧУУЛГАНЫ             НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ

УХААНЫ БАЙНГЫН ХОРООНЫ 2008 ОНЫ 1  ДҮГЭЭР САРЫН  9-НИЙ

ӨДӨР /ЛХАГВА ГАРАГ/-ИЙН ХУРАЛДААНЫ ДЭЛГЭРЭНГҮЙ

ТЭМДЭГЛЭЛ

Ч.Авдай: Нийгмийн бодлого, боловсрол, соёл, шинжлэх ухааны байнгын хорооны 2008 оны 1 дүгээр сарын 9-ний өдрийн хуралдааны ирцийг танилцуулъя.

Оюун гишүүн, Гансүх гишүүн хоёр орж ирнэ. Ганди гадаадад, Бат-Эрдэнэ хөдөө орон нутагт томилолттой байна. Батбаатар гадаад явсан байна. Санжмятав уулзалттай байгаа ороод ирнэ. Сүхбаатар, Одончимэд нар өвчтэй байна.

Одоогийн байдлаар Оюун, Гансүх хоёр, Санжмятав ирнэ 10, ерөнхийдөө 9 байна. Ирц бүрдсэн гэж үзээд хуралдааныг нээх саналтай байна.

Байнгын хорооны хуралдаанаар хэлэлцэх асуудлыг танилцуулъя.

1. Нийгмийн халамжийн багц болон зарим хуульд нэмэлт, өөрчлөлт оруулах тухай хуулийн төсөл /эцсийн хэлэлцүүлэг/,

2. Нийгмийн халамжийн тэтгэврийн хэмжээг өөрчлөх тухай УИХ-ын тогтоолын төсөл /анхны хэлэлцүүлэг/,

3. Монгол Улсын Мянганы хөгжлийн зорилтын шалгуур үзүүлэлтүүдийг шинэчлэн батлах тухай УИХ-ын тогтоолын төсөл /анхны хэлэлцүүлэг/.

Хэлэлцэх асуудлаа батлах уу. Ламбаа, Баяраа нар санал байна уу. За баталъя.

Нэгдүгээр асуудалд оръё.

Нэг. Нийгмийн халамжийн багц болон зарим хуульд нэмэлт, өөрчлөлт оруулах тухай хуулийн төсөл /эцсийн хэлэлцүүлэг/,

Нийгмийн халамжийн багц болон зарим хуульд нэмэлт, өөрчлөлт оруулах тухай хуулийн төслүүдийн хувьд Байнгын хорооны хуралдаанд урилгаар оролцож байгаа хүмүүсийг танилцуулъя.

Дэмбэрэл сайд одоо орж ирнэ. Нацагдолгор - Нийгмийн хамгаалал хөдөлмөрийн яамны Хүн амын хөгжил, нийгмийн хамгааллын бодлого, зохицуулалтын газрын дарга, Алимаа- мөн яамны Хөдөлмөрийн бодлого, зохицуулалтын газрын дарга, Отгонбилэг - Хүн амын хөгжил нийгмийн хамгааллын бодлого, зохицуулалтын газрын мэргэжилтэн, Ч.Эрдэнэчимэг - мөн яамны Хөдөлмөрийн бодлого, зохицуулалтын газрын мэргэжилтэн, Батсүх -  Хүн амын хөгжил, нийгмийн даатгалын бодлого, зохицуулалтын газрын дарга ийм ирцтэй байна.

УИХ-ын чуулганы 2008 оны 1 дүгээр сарын З-ны өдрийн нэгдсэн хуралдаанаар хуулийн төслүүдийг хэлэлцсэн, эцсийн хэлэлцүүлэгт бэлтгүүлэхээр Байнгын хороонд шилжүүлсэн. Ингээд манай эхний асуудал эцсийн хэлэлцүүлэгт бэлтгэгдэхээр ирчихээд байж байгаа. Төсөлтэй холбогдуулж хууль санаачлагчдаас УИХ-ын гишүүд асуулт асууж хариулт авах ёстой.

Тэгэхээр Дэмбэрэл сайд орж ирэх юм байгаа биз дээ. Асуух асуулттай гишүүд байна уу.

С.Ламбаа:    Ажлын хэсэг л хариулаад л дуусгая, эцсийнх юм чинь, тайлбар хэрэггүй.

Ч.Авдай:  Дондог гишүүн асуултаа асуучих, Ламбаа гишүүн тайлбар өгчих.

Д.Дондог: Эртээд чуулган дээр ярьж байхад 9 дүгээр зүйлийн З дахь хэсэгтэй холбоотойгоор нэг асуудал байдаг юм.

Мөнгөн тусламж, тэтгэмжийн хэмжээг, 8.4-т Засгийн газрын гишүүн батална гэсэн заалт байгаа юм. Чуулган дээр гишүүд ярихдаа Засгийн газрын гишүүн биш Засгийн газрын хуралдаанаар оруулж батална гэсэн ийм юм оруулбал яасан юм бэ. Нэг хүн баталж байхаар Засгийн газар өөрөө хуралдаад баталж байвал яасан юм бэ гэсэн санал ирж байсан. Энэ тусгагдахаар боломж байхгүй байна уу гэсэн нэгдүгээрт ийм асуулт асууя.

С.Ламбаа: Аль хуулийн 8.4. Халамжийн хуулийн уу.

Д.Дондог: Өөр юм байна уучлаарай.

С.Ламбаа: Аль хуулин дээр байна.

Д.Дондог: Энэ эх хүүхдэд тэтгэмж олгоно гээд. Тэр өөр юм байна.

С.Ламбаа: Ямар хуулин дээр.

Д.Дондог: Эх хүүхдэд тэтгэмж олгох, хүүхэд гэр бүл гээд.

С.Ламбаа: Нөгөө арынх уу.

Д.Дондог: Арынх нь юм байна.

Ч.Авдай: Нэмэлт, өөрчлөлт оруулах тухай юу.

Хоёрдугаар зүйл гээд үү. Тэрийг хэлж байна уу.

Д.Дондог: 2 дугаар зүйлийн 8.4 гээд. Иймэрхүү заалтуудыг эртээд чуулган дээр Засгийн газрын хуралдаанаар Засгийн газар батална гэсэн томъёоллоор хийе гэж байсан юм. Одоо бол Засгийн газрын гишүүн батална гэчихсэн байна. Тэгэхээр энэ засаж болохооргүй болоод яаж байгаа юмуу, зориуд гишүүн батлахаар тогтоож өгч байгаа юмуу гэдэг тийм л асуулт асуух гэсэн юм.

С.Ламбаа: Энэ 8.4. Энэ хуульд заасан тэтгэмж олгох мөнгөн тусламж үзүүлэх журмыг нийгмийн халамжийн асуудал эрхэлсэн Засгийн газрын гишүүн батална. Энэ ер нь анхны хэлэлцүүлгээрээ, нэгдүгээр хэлэлцүүлэг нь энүүгээр явчихсан учраас өөрчлөх боломжгүй байгаа юм л даа. Гуравны хоёроор санал хураагаад өөрчилбөл өөрчилнө. Ер нь нийгмийн хамгаалал, хөдөлмөрийн асуудал эрхэлсэн Засгийн газрын гишүүн баталдаг.

Ч.Авдай: Өөр асуулт байна уу.

Д.Дондог.  Баталдаг гэж өмнө нь тийм байсан юмуу, одоо энэ чинь орж ирж байгаа юмуу бишүү.

С.Ламбаа:  Энэ ерөөсөө шинээр орж ирж байгаа заалт. Ер нь ихэнх журам, дүрэм нь дандаа Нийгмийн хамгаалал, хөдөлмөрийн сайд баталдгаар яваад байгаа байхгүй юү. Засгийн газрын хурлаар ордоггүй.

Д.Дондог: Энэ саналыг Одончимэд гишүүн гаргаж байсан гэж санаж байна. Тэр талын юм ажлын хэсэг дээр яригдсан юм байхгүй юм байна тиймээ.

С.Ламбаа: Зүгээр гуравны хоёроор санал хураагаад Засгийн газар батална гэж өөрчилнө гэх юм бол одоо хураагаад эцсийн хэлэлцүүлэг юм чинь гуравны хоёроор шүү дээ одоо. Тэгэх юм бол та саналаа бичиж өгөөд.

Д.Дондог:  Би санал өгөөгүй тодруулж асууж байгаа юм. Энэ санал хоцорчихвий. Хэрвээ боломжтой байдаг бол өөрснөө бичье, хэрвээ боломжгүй сайд нь батлаад явах зохимжтой бөгөөд бусад журам, дүрмийг нь тэгж баталж явдаг бол заавал тэрнийг онцгой тэг гэж байгаа юм биш. Тэгээд сайд орж ирэх гэж байгаа бол энэ талаараа саналаа хэлээд цаашаа явчих байх гэж бодож байна.

Д.Дэмбэрэл: Энэ хуульд заасан тэтгэмж олгох, мөнгөн  тусламж үзүүлэх журмыг Нийгмийн хамгааллын асуудал хариуцсан Засгийн газрын гишүүн батална гэдгийг гишүүд ярьж байгаад болъё л доо. Бид  нар хуучин энийгээ зөвлөмж байсныг журам болгоё гээд ингээд явж байгаа. Засгийн газар батална. Баталвалдараа ач холбогдол нь  тэгж байна гэж гишүүд ингэж үзэж байгаа бол бид нар энэ дээр заавал сайдын түвшинд батална гэхгүй. Санал хураагаад шийдээд яваг. Ач холбогдлоор нь авч үзээд.

С.Ламбаа: Тэгвэл Дондог гишүүн саналаа гаргаад гуравны хоёроор энийг өөрчилье гэсэн саналыг дэмжих юм бол явах билүү Тунгалагаа. Чи нэг тайлбар өг дөө.

Н.Тунгалаг: Дэгээрээ ерөөсөө анхны хэлэлцүүлгээр яригдаагүй юман дээр гуравны хоёроос босч болохгүй шүү дээ.

Ц.Баярсайхан: Үгүй ээ яригдсан байхгүй юү.

Чуулган дээр анхны хэлэлцүүлэг дээр ярьсан юм.

Ц.Баярсайхан: Саяны Дондог гишүүний асууж байгаа асуулттай холбоотойгоор ер нь бол тодорхой хэмжээнд олон нийтийг хамарсан журмуудыг бол салбар шууд өөрөө батлахаасаа илүү Засгийн газрын түвшинд бусад салбаруудтайгаа уялдуулсан байдлаар журам батлах нь хуультайгаа нийцэх, Засгийн газрын бодлоготой нийцэхтэйгээ агуулга нь илүү сайжирлаа гэж үзээд байгаа юм л даа. Уг нь зарим нэг журам, шийдвэрийг эрхэлсэн сайд нь гаргаад явах юм бол бас асуудал хурдан шийдэгдэх талдаа уг нь зөв юм. Тэгэхдээ Засгийн газрын нэгдмэл үйл ажиллагаа, бодлоготой нь уялдуулаад хуулинд нийцүүлж гаргахгүй бол одоо зарим журам чинь хуулиасаа давчихаад байгаа шүү дээ. Тийм учраас хуульдаа нэг мөр болгох нэгдмэл үйл ажиллагааны хувьд бол Засгийн газраар оруулаад шуурхай батлуулаад явахад болохгүй юм байхгүй.

Тэгэхдээ миний ойлгож байгаагаар одоо шинээр оруулаад байх тийм журам гэж байгаа юмуу. Байгаа юу тиймээ. Тэгвэл хурдан шуурхай оруулаад явахад болохгүй юм байхгүй. Тэгэхээр Дондог гишүүний саналыг дэмжээд санал хураалгачихвал яасан юм бэ.

Д.Дондог: Дахиад нэг зүйл тодруулж байгаад санал хэлье, энэ мөнгөн тусламж олгохтой холбоотой, тэтгэмж олгохтой холбоотой журам учраас би Засгийн газраар зайлшгүй орох байх гэж бодож байна. Яагаад гэвэл төсөвтэй холбоотой болж ирнэ, аягүй бол Их Хуралтай, тодотголтой холбоотой болж ирнэ гэдэг утгаар асуугаад байгаа юм. Зүгээр нийгмийн халамжийн, Нийгмийн хамгаалал, хөдөлмөрийн яамны сайдын багцад багтаад журмаа гаргаад тэтгэмжийг нь олгох тусламжийн хэмжээг үзүүлчихдэг, өөрчилчихдөг боломжтой бол төслийнхөө багцад багтаагаад хийчихдэг боломжтой бол сайд гаргаж болно. Тэгэхгүй бол Засгийн газраас зайлшгүй гаргах шаардлагатай гэдэг утгаар нь энэ саналыг гаргаж байгаа юм л даа.

Ч.Авдай: Ламбаа гишүүн.

С.Ламбаа: Би нэг тайлбар өгье. Яах вэ зүгээр ингэж өөрчилж болно. Тэгэхдээ бид нар Нийгмийн халамжийнхаа хуулийн, ерөнхий хуулийнхаа заалтыг авч явах ёстой л доо. Яагаад вэ гэхээр халамжийн энэ мөнгөн тусламж үзүүлэх тэр мөнгө, төгрөгийг чинь Засгийн газар биш Улсын Их Хурал баталж байгаа шүү дээ. Бүх мөнгөнийх нь хэмжээг Их Хурал батлаад өгчихөж байгаа. Энэ мөнгийг яаж халамжийн байгууллагаараа дамжиж хүргэх вэ, барих вэ гэдэг асуудлын тухай журам байхгүй юү. Тэрнээс биш мөнгө, төгрөгтэй ямар ч хамаагүй журам. Тийм учраас энэ бол зүгээр Дэмбэрэл сайд туслаад Нийгмийн халамж, хөдөлмөрийн газар руугаа үүргээ өгсөн л ийм журам байх ёстой. Тэрнээс хөрөнгө мөнгөтэй холбоотой нэг ч заалт энэ журманд орохгүй.

Яагаад вэ гэхээр бид нар Халамжийн хуулиа анх хийхдээ УИХ баталдгаар хийчихсэн шүү дээ Засгийн газар биш, мөнгөнийх нь асуудлуудыг дандаа. Тийм учраас төсөвт суугаад мөнгө нь батлагдчихлаа. Энэ мөнгийг яаж хуваарилах вэ хүргэх вэ гэсэн ийм л журам гэж ойлгож байгаа шүү дээ. Тэгэхээр ийм журмыг зүгээр Засгийн газрын хурлаар оруулаад ингэж явах нь зохимж байна уу, үгүй юү хүндэрчих юм биш үү.

Д.Дэмбэрэл: Энд дандаа процедурын л юм байгаа юм л даа. Яаж олгох вэ гэдгийг.

С.Ламбаа: Одоо жишээлбэл гэр бүлийн, шинэ гэр бүлд олгох журмыг чинь жишээлбэл Одончимэд гишүүн гаргаад тэгээд сүүлд нь яаж будиллаа. Тэрүүнтэй яг адилхан. Тийм учраас тэр бол албан бичиг маягийн удирдамж өгчихөөд журамлаагүй байсан учраас алдаа гарсан шүү дээ. Одоо бол журам болгох гээд байгаа байхгүй юү. Бүр мөрддөг журам.

Ч.Авдай: Баярсайхан гишүүн.

Ц.Баярсайхан: Ламбаа гишүүн сая ярьж байснаасаа буцаад явчих юм. Хуулийг буруу тайлбарласнаас болоод бид нар чинь бас тодорхой хүндрэл, бэрхшээлийг үзсэн шүү дээ. Шинэ гэр бүлд олгох мөнгийг буруу тайлбарласнаас шалтгаалаад 23 тэрбум төгрөгийн төсвийн ачаалал улсын төсөв дээр ирээ биз дээ. Тэгэхээр хууль, түүнээс улбаалж гаргах журам бол маш нарийн уялдаатай байх ёстой. Тийм учраас энэ хариуцлагаас Засгийн газар талдаа шийдвэр нь гарвал зөв юм болов уу гэсэн тэр маягаар би Одончимэд гишүүнийг санал гаргаж ярьж байна гэж ойлгож суусан.

Сая Дондог гишүүн энэ талаар тодорхой саналаа хэллээ шүү дээ. Тэгэхээр хуулийг янз янзын өнцгөөс тайлбарлахад эцэс сүүлдээ хэрэгжүүлж байгаа байгууллага дээрээ хүндрэл учруулдаг учраас журмыг маш эмх цэгцтэй, бололцооны журам гаргах ёстой юм байна.

Уг нь бол халамжийн хуулийг анх батлуулахад энэ мөнгөн тэтгэмжүүдийг УИХ-д нэгэнт төсвийн хүрээний мэдэгдэл, төсвөөр баталсан хүрээндээ Засгийн газар шийдэхээр оруулсан шүү дээ. Их Хурлын хэлэлцүүлгийн явцад бүгдийг нь Их Хурал тогтоохоор оруулчихсан учраас одоо жишээлбэл халамжийн тэтгэврийг бид нар дараа нь ярих гэж байгаа юм. Энэ бол Засгийн газрын түвшиндээ шийдээд явах ёстой байхгүй юү.

Яагаад вэ гэхээр тэтгэврийнхээ хэмжээг Засгийн газар тогтоочихно. Тэгсэн мөртлөө халамжийг нь заавал Их Хурлаар тогтоодог ийм гаж юм үүсчихээд байгаа юм.

Сая үндсэндээ яамны хоёр оруулсан асуудал чинь 10 сараас хойшхи хугацаанд нэг нэмэгдүүлсэн хэмжээг оруулах гэж бараг энд энэ хэдэн ажилтнууд 20-иод хоног л явлаа. Одоо дахиад нөгөөдөхөө шинэчлээд ирэх оныхыг бас дахиад 20-иод хоног явж байгаа байхгүй юү. Тийм учраас тэр мөнгөн зарим нэг тэтгэмжийг уг нь Их Хурал биш Засгийн газар тогтоогоод явчих нь зүйтэй байсан байхгүй юү.

Гэтэл халамжийн хууль дээр бүгдийг нь Их Хурал тогтооно гээд оруулчихсан байгаа. Тэгээд нэг ийм юмнуудаа жаахан жаахан засаад явбал зүгээр байна.

Ч.Авдай: Ламбаа, та хоёрын ярьж байгаа бараг нийлж байгаа юм биш үү.

Санал хураалгая. Тэгэхээр юу гэсэн томъёоллоор санал хураалгах болж байна.

Тэтгэмж олгох, мөнгөн тусламж үзүүлэх журмыг Нийгмийн халамжийн асуудал эрхэлсэн Засгийн газрын гишүүн батална гэж байгаа тиймээ. Энийг бол...

С.Ламбаа: Журмыг Монгол Улсын Засгийн газар батална гэж.

Ч.Авдай: Энийг Засгийн газар батална гэж орох нь байна шүү дээ.

С.Ламбаа: Босгоё гэдгээ яах хэрэгтэй. Ер нь бол манайх юу гэж үзэж байгаа юм бэ.

Ч.Авдай: Тэгвэл энэ асуудлыг Засгийн газар батална гэдгээр дэмжиж байгаа гишүүд гараа өргөнө үү.

100 хувь болж байна.

Энэ хуульд 8.4 . Энэ хуульд заасан тэтгэмж олгох,  мөнгөн тусламж үзүүлэх журмыг Нийгмийн халамжийн асуудал эрхэлсэн Засгийн газрын гишүүн батална гэж оруулах юм болж байна уу. Тэгвэл халамжийн асуудал эрхэлсэн гэж байхгүй шүү дээ.

Журмыг Засгийн газар батална гэж оруулсан байгаа тиймээ.

Энэ саналыг дэмжиж байгаа гишүүд гараа өргөнө үү. Тэгвэл энд ингэж оруулах нь байна тиймээ.

С.Ламбаа: Тэгэхдээ Их Хурал дээр санал хураагдах болно шүү дээ. Гуравны хоёроор гарлаа гэхэд.

Ч.Авдай: Өөр асуудал байна уу. Байхгүй бол эхний асуудлыг хэлэлцэж дуусаад эцсийн хэлэлцүүлэгт оруулъя гэж бодож байна.

Тэгэхээр нэгдсэн хуралдаанд илтгэгчээр ажлын хэсэг Ламбаа.

УИХ-ын чуулганы нэгдсэн хуралдаанаар Нийгмийн халамжийн багц болон зарим хуульд нэмэлт, өөрчлөлт оруулах тухай хуулийн төслүүдийг эцсийн хэлэлцүүлэгт явуулах тухай асуудлаар санал хураалгая. Эцсийн хэлэлцүүлэгт оруулъя.

Байнгын хорооны санал дүгнэлтийг УИХ-ын чуулганы нэгдсэн хуралдаанд Ламбаа гишүүн илтгэнэ.

Нэгдүгээр асуудал дууслаа.

Хоёр. Нийгмийн халамжийн тэтгэврийн хэмжээг өөрчлөн тогтоох тухай УИХ-ын тогтоолын төсөл  /анхны хэлэлцүүлэг/

Нийгмийн халамжийн тэтгэврийн хэмжээг өөрчлөн тогтоох тухай УИХ-ын тогтоолын төслийн анхны хэлэлцүүлгийг бид хийх ёстой.

Байнгын хорооны хуралдаанд урилгаар оролцогчдыг танилцуулъя. Түрүүний Дэмбэрэл гишүүн, Нацагдолгор, Отгонхундага байна. Батсүх ирсэн байна. Ийм хүмүүс байна. Манай Нийгмийн хамгаалал, хөдөлмөрийн сайд маань газрын дарга, орлогч дарга нартайгаа иржээ.

Төслийг анхны хэлэлцүүлэгт бэлтгүүлэхээр байнгын хороонд шилжүүлсэн. Тэгэхээр энэ төсөл танилцуулгатай холбогдуулаад асуулт, хариулт авах ёстой. Хэнд ямар асуулт байна вэ. Асуулт байна уу.

С.Ламбаа: Би ажлын хэсгийн хувьд санал хэлэх үү.

Ажлын хэсэг саналаа хэлэх үү.

Ч.Авдай: За тэг.

С.Ламбаа: Анхны хэлэлцүүлэг шүү дээ энэ чинь тиймээ.

Энэ Нийгмийн халамжийн тэтгэврийн хэмжээг тогтоох тухай УИХ-ын тогтоолын төслийг Засгийн газраас өргөн барьсан. Энэ 2008 оны 1 дүгээр сарын 1-нээс эхлээд Халамжийн тэтгэврийг 41400 төгрөгөөр тогтооё гэсэн ийм санал орж ирсэн. Одоогийн мөрдөж байгаа хуулиар 34400 байгаа. Нэгэнт Засгийн газраас энэ хувь хэмжээг нэмэгдүүлэхээр орж ирсэн учраас Байнгын хороогоор ажлын хэсэг нэлээд нухацтай ярьсан л даа. Хэлэлцүүлгийн явцад УИХ дээр нэг зүйлийг яриад байгаа, сая Баярсайхан гишүүн цухас дурдлаа. УИХ-ын чуулган дээр би тодорхой санал дэвшүүлсэн.

Энэ нийгмийн халамжийн тэтгэврийн хэмжээг УИХ-аар 6000 төгрөг нэмэхийн төлөө баахан хуралддагаа болъё. Ерөөсөө энэ нийгмийн халамжийн тэтгэврийг цаашдаа амьжиргааны баталгаажих доод түвшингийн дунджаар авч явдаг ийм тогтолцоонд оръё. Өөрөөр хэлбэл бид төрөөс нийгмийн халамжийн тэтгэврийг нь амьжиргааны баталгаажих доод түвшингээс доогуур тогтоогоод байгаа нь бол энэ амьжиргааны баталгаажих доод түвшингээс доогуур орлоготой хүнийхээ тоог өсгөөд байна. Тийм учраас энэ доод түвшингээс доогуур байлгадгаа болъё гэсэн ийм саналыг хэлж байгаа юм.

Гэвч энэ асуудлыг өнөөдөр жишээлбэл амьжиргааны баталгаажих доод түвшингээс доогуур, амьжиргааны баталгаажих доогуур түвшингээр тогтоогоод явъя гэхээр Нийгмийн хамгаалал, хөдөлмөрийн яам надад тооцоо гаргаж өгсөн. Одоогийн мөнгөн дээр 10 тэрбум төгрөг нэмэгдэхээр байгаа юм. 10 тэрбум төгрөг, өөрөөр хэлбэл энэ чинь нийтдээ 14 тэрбум төгрөг шаардлагатай гэсэн үг.

Одоогийн энэ нэмэгдэж байгаа тэтгэвэр 4.4 тэрбум байгаа байх. 4 тэрбум орчим төгрөг нэмэгдэж байгаа юм. Энэ нь төсвөөр шийдэгдээд явж байгаа. 10 тэрбум төгрөгийн асуудал нэмэх шаардлага гарч байгаа юм.

Хэрвээ энэ тогтоолыг өөрчлөөд явна гэх юм бол Монгол Улсын Засгийн газарт энэ хуулийн төслийг эргэж буцаах, дахиж оруулж ирэх ийм шаардлага гараад байгаа юм.

Тийм учраас энэ удаад бид энэ 41400 төгрөгөөр нь тогтоогоод явъя. Ер нь УИХ төсвийн тодотголын үед энэ Халамжийн тэтгэврийг ийм тогтолцоо руу шилжүүлээд мөнгө, төгрөгийг нь бүрэн хэмжээгээр суулгаад явах ёстой гэсэн ийм байр суурьтай байгаа. Тэгэхээр Дэмбэрэл сайд тайлбараа хийх байх. Бид бол жаахан түвэгтэй байдал руу орох нь л дээ. Яг халамжийн амьжиргааны баталгаажих доод түвшингийнхээ доод түвшинтэй дүйцүүлээд одоо баталчихна гэхээр тэр нэмэгдэл болж байгаа, тэр чинь нэмэгдэл болж байгаа, тэр чинь 20-иод  мянган төгрөг нэмэгдэнэ шүү дээ нэг хүн дээр. Тэр мөнгийг хаанаас гаргах вэ гэдэг асуудал гарч ирчихээд тогтоолоо ямар нэгэн байдлаар оруулах ийм боломжгүй болчихоод байгаа юм.

Тийм учраас ажлын хэсэг бол энэ чигээр нь нэгдүгээр хэлэцүүлэгт оруулчихъя. Тэгээд гишүүд саналаа хэлээд Засгийн газрын саналаар нь батлаад явуулчихъя гэсэн ийм саналтай байна. Энэ удаад бол.

Ч.Авдай: Санал хэлж байгаа юм байна.

Д.Дэмбэрэл:  Саналаа Ламбаа гишүүн татаж авч байгаа юм байна гэж ойлголоо. Яагаад гэвэл бас чуулган дээр санал хэлж яамыг тооцоо гаргуулж өгөөчээ гэдэг ийм асуудал тавьсан. Бид тооцоо гаргасан. Амьжиргааны баталгаажих доод түвшингийн дунджаар энийг нь тогтоогоод өгчихвөл энэ нийгмийн халамжийн асуудал их зөв шийдэгдэх юм гэдэг саналыг уг нь би байж болох санал гэж үзэж байсан юм. Тэгэхдээ энэ тооцоог хийгээд ирэхэд 9.8 тэрбум, бараг 10-аад тэрбум төгрөгийн нэмэлт шаардагдаж байгаа учраас одоо Засгийн газрын оруулсан хувилбараар нь баталъя гэж хэлж байна гэж ойлголоо.

Тэгэхээр Засгийн газар нэгэнт асуудлаа оруулсан тэр хувилбараар явъя гэж байгаа болохоор би тэрнийг зөвшөөрч байна.

Ч.Авдай: Өөр санал байна уу Баярсайхан гишүүн.

Ц.Баярсайхан: Би түрүүн саналдаа хэлсэн л дээ. Ер нь энэ Үндэсний статистикийн газраас бүсчлэл тогтоож байгаа амьжиргааны баталгаажих түвшин гэж тогтоож байгаа юм. Яамнаас бас нэг тодорхой аргачлалаар Үндэсний статистиктай хамтарсан аргачлалаар явж байгаа гэж би ойлгож байгаа шүү дээ.

11 үзүүлэлтээр явж байгаа юү. Тэгэхээр ер нь цаашдаа энэ амьжиргааны баталгаажих түвшин гэдгийгээ хаанаа яаж тооцох вэ, ямар аргачлалаар тооцох вэ гэдгээ тогтоохгүй бол ерөнхийдөө энэ ядуурлын үзүүлэлт маань тооцооны үзүүлэлт болж нэг талаасаа их гүнзгийрч харагдаад байна. Тийм учраас энэ ядуурлын судалгаа, амьжиргааны баталгаажих түвшингийн судалгаануудыг цэгцлээд магадгүй бид 2010 онд явуулах хүн амын тооллого, орон сууцны тооллогын үеэр юмуу, эсвэл энэний бэлтгэл ажлын хүрээнд энэ аргачлалаа эргэж нэг үзэхгүй бол болохгүй нээ гэж бодоод байгаа юм.

Дээр нь энэ халамжийн, өнөөдөр тэтгэмжийн хэмжээг тогтооно, Нийгмийн халамжийн хуульд өөрчлөлт оруулсны дараа уг нь УИХ дээр Нямдорж даргын үед надаар ахлуулсан Халамжийн хуулиудад нэгдсэн дүгнэлт хийх, бараг 20-иод УИХ-ын бүрэлдэхүүнтэй ажлын хэсэг байгаа юм. Энэ ажлын хэсэг бол нэгэнт нэлээд олон хуулиуд нийгмийн халамжийн чиглэлээр өргөн баригдчихсан учраас төдийлэн ажиллахгүй байгаа юм л даа.

Уг нь яамтай хамтраад энэ ажлын хэсэг энэ чиглэлээр дүгнэлт гаргавал яасан юм бэ. Энийг та бүхэн анхааралдаа аваад энэ хуулиуд батлагдсаны дараа халамжийн бид нар чинь ямаршуу тогтолцоонд оров, амьжиргааны түвшингээ яаж тооцож явах вэ, тэтгэвэр, тэтгэмжээ яах вэ гээд ингээд нэг уялдуулсан юмаар онолын, ажил хэргийн тийм уулзалт хиймээр байна. Энийг яам, Байнгын хороо зохион байгуулбал бас их сайн байна гэсэн хүсэлт байна.

Саналын хувьд Засгийн газраас оруулж ирсэн хэмжээгээ батлаад явъя, одоо энэ дээр өөр санал байхгүй учраас анхны хэлэлцүүлгээр баталъя гэсэн ийм горимын санал гаргаж байна.

Ч.Авдай: Өөр санал хэлэх хүн байна уу, Цанжид гишүүн.

А.Цанжид: Энэ Баярсайханы дөнгөж байгаа асуудал зүйтэй байна л даа. Гэхдээ энэ дээр нэг юм дутуу байна. Тэр нь юу вэ гэхээр манай улс бол ядуу, нэн ядуу ч гэдэг юмуу ингэж хүмүүсийг ангилж яриад тэгээд баахан тэрүүнд нь тохируулж тэтгэвэр, тэтгэмж, элдэв тусламж, дэмжлэг, мөнгө тараадаг ийм байдал рууорчихоод байна л даа. Тэгэхээр асуудлыг ер нь өрхийн орлогыг тооцдог тэр аргачлалыг олж авах шаардлага байна.

Өрхийн нэг хүнд ногдох орлого нь хэд байна вэ, өрхийн орлого нь хэд байна вэ. Энэнээс шалтгаалж тусламж, дэмжлэг элдэв юмаа өгөхгүй бол ер нь төр цаашаагаа энэ нийгмийн талын зардлыг даахад хэцүү болох нээ. Адгийн наад зах нь өрхийн нэг хүн амьд ногдох орлогыг зөв тодорхойлчихож чадах юм бол тэрний түвшингээс шалтгаалаад оюутанд өгч байгаа сургалтын төлбөрийн дэмжлэгийг заримд нь 100 хувь өгч байхад зарим нь 80 хувь өгдөг, заримд нь 50 хувь өгдөг ийм байдлаар зохицуулж болно шүү дээ. Тэгэхээр манайд ганцхан дутагдаад байгаа юм бол хүн амын орлогыг зөв тодорхойлох асуудал маш их муу байна гэж хэлэх гээд байгаа юм.

Тийм учраас энийг эрдэм шинжилгээний байгууллагуудад захиалга өгч эрдэм шинжилгээний төсөл маягаар гүйцэтгүүлдэг юмуу, иймэрхүү хурлын байдлаар гүйцэтгүүлдэг юмуу, олон улсын экспертийн дэмжлэг авдаг юмуу энэ асуудлыг нэг анхаараачээ гэж хэлэх гэсэн юм.

Тэгээд оруулсан асуудлыг дэмжиж байна.

Ч.Авдай: Өөр үг хэлэх хүн байна уу, байхгүй бол энийгээ таслах уу. За тасалчихъя.

С.Ламбаа: Тогтоолын төслийг нэгэнт Засгийн газраас оруулж ирснээр нь явуулж байгаа учраас шууд анхны хэлэлцүүлгээр нь баталъя гэсэн саналтай байна.

Ч.Авдай: Баталъя гэдгээр санал хураалт явуулъя. Горимын саналаар манай Баярсайхан гишүүн хэлсэн. Тэгвэл энэ горимын саналаа дэмжиж байгаа хүмүүс гараа өргөе. За дэмжиж байх шиг байна. Тэгвэл энэ чуулганы нэгдсэн хуралдаанд анхны хэлэлцүүлгээр батлуулахаар оруулах нь байна.

Байнгын хорооны санал, дүгнэлтийг УИХ-ын чуулганд илтгэх гишүүн хэн байх вэ Баярсайхан гишүүн.

Гуравдахь асуудалдаа оръё.

Гурав. Монгол Улсын Мянганы хөгжлийн зорилтын шалгуур үзүүлэлтүүдийг шинэчлэн батлах тухай УИХ-ын тогтоолын төсөл /анхны хэлэлцүүлэг/

Монгол Улсын Мянганы хөгжлийн зорилтын шалгуур үзүүлэлтүүдийг шинэчлэн батлах тухай УИХ-ын тогтоолын төслийг хэлэлцье.

Ажлын хэсгийн улсуудыг оруулаарай.

Ч.Авдай: УИХ-ын чуулганы 2007 оны 10 дугаар сарын 18-ны өдөр хийгдсэн хуралдаанаар төслийн хэлэлцэх эсэх асуудлыг хэлэлцэж шийдвэрлээд анхны хэлэлцүүлэгт бэлтгүүлэхээр Байнгын хороонд ирүүлсэн байна.

2007 оны 12 дугаар сарын 12-ны өдрийн Байнгын хорооны хуралдаан дээр гишүүдийн гаргасан саналын дагуу Засгийн газраас санал дахин авах нь зүйтэй гэж үзсэний дагуу төслийн анхны хэлэлцүүлгийг хойшлуулсан байна. Ингээд төсөлтэй холбогдуулан Байнгын хорооны тогтоолоор ажлын хэсэг байгуулсан, ажлын хэсгийн ахлагчаар УИХ-ын гишүүн Ламбаа ажиллаж байгаа.

Ажлын хэсгийн танилцуулгыг ажлын хэсгийн ахлагч танилцуулах уу. Та нар урилгаар ирсэн улсуудаа дуудаарай.

С.Ламбаа: Энэ Монгол Улсын Мянганы хөгжлийн зорилтын шалгуур үзүүлэлтийг шинэчлэн батлах тухай УИХ-ын тогтоолын төслийг Засгийн газраас өргөн барьсан юм.

Тэгээд энэ асуудлыг хэлэлцэж байх явцад Засгийн газар өөрчлөгдсөн нэгдүгээрт, хоёрдугаарт бас ажлын хэсэг дээр ажиллаж бүх яамдуудын саналыг авах замаар нэлээд тулгалт хийсэн. Тийм учраас маш их олон өөрчлөлтүүд орох болсон. Тэрбайтугай тогтоолынхоо төсөлд хүртэл өөрчлөлт оруулах зайлшгүй шаардлага гарсан.

Ингээд Нийгмийн бодлого, боловсрол, соёл, шинжлэх ухааны байнгын хороо анхныхаа хэлэлцүүлгийг 12 дугаар сарын 12-нд хийсэн. Тэр хэлэлцүүлэг дээр яасан бэ гэхээр ер нь тогтоолынхоо төсөлд Засгийн газар өөрчлөлт оруулж ирээгүйгээс болоод ажлын хэсгээс оруулж ирсэн саналыг  тусгах боломжгүй болсон нэгдүгээрт.

Хоёрдугаарт шалгуур үзүүлэлтийн тоонууд дээр шинэ Засгийн газрын саналыг ер нь авах нь зүйтэй юм. Шинээр томилогдсон тэр сайд дарга нар нь тэрнийгээ зөвшөөрөх юмуу, үгүй юү гэдэг асуудал гарч ирээд хойшлогдоод надад ямар үүрэг өгсөн бэ гэхээр дэд хорооноос Засгийн газарт бичиг өг, тэгээд дахиж Засгийн газраас санал ав гэсэн. Тэгээд Мянганы хөгжлийн зорилтын ядуурлыг бууруулах асуудал хариуцсан дэд хорооноос албан бичиг Засгийн газарт өгсөн, Баяр ерөнхий сайдын нэр дээр. Ингээд 2007 оны 12 дугаар сарын 29-ний өдрийн Хэрэг эрхлэх газрын 2680 гэсэн дугаартай санал ирсэн. Энэ саналдаа Монгол Улсын Засгийн газар 2007 оны 12 дугаар сарын 21-ний өдрийн ээлжит хуралдаанаараа 67 дугаар тэмдэглэл гэж ирүүлсэн. Энэ дээрээ нэлээд олон саналуудыг оруулж ирсэн. Энэ бүх саналуудыг нь өнөөдөр энэ Мянганы хөгжлийн зорилтын анхны оруулж ирсэн шалгуур үзүүлэлт, бүх юман дээр нь тусгаад ингээд оруулж ирж байгаа.

Гол нь Засгийн газар Мянганы хөгжлийн зорилтын тухай энэ хавсралтыг шинэчлэн батлах тухай УИХ-ын тогтоолын төсөлд санал өгөхдөө бол тогтоолд бид нарын оруулсан саналыг дэмжиж оруулж ирсэн.

Өөрөөр хэлбэл Мянганы хөгжлийн зорилтыг аймаг, бүсээр нь тодорхойлох, улсын болон орон нутгийн төсөвт төлөвлөж үе шаттайгаар хэрэгжүүлэх ажлыг зохион байгуулах гэдгийг дэмжиж оруулж ирсэн байгаа. Мөн бид нарын оруулсан тэр жишээлэх юм бол Үндэсний статистикийн газар энэ ажлыг хариуцсан орон тооны нэгжтэй болъё гэсэн ийм саналыг оруулсан ажлын хэсэгт. Тэрийг нь  Засгийн газар шаардлагагүй УИХ-ын тогтоолын төслийн З дахь заалтыг хасаж оруулж ирсэн ийм юмыг Засгийн газар шаардлагагүй гэж үзсэн байна лээ.

Мөн тогтоолын хавсралтынхаа нэрийг Монгол Улсын Мянганы хөгжлийн зорилтууд гэж өөрчилье гээд мөн 1.3, 1.6, 1.7, 1.10, 1.11, 1.12, 1.13, 1.14, 1.15, 1.16, 1.17, 1.18 гэсэн ийм 18 саналыг ирүүлсэн. Энэ саналуудыг нь бид зохих ёсоор энэ юундаа тусгасан, бүгдийг нь тусгаад хийгдэж байгаа. Энд харин бид юу гэж үзэж байгаа вэ гэхээр тогтоолын төсөл дээр нэгэнт Үндэсний статистикийн газарт нэгж байхыг зөвшөөрөхгүй байгаа тохиолдолд ажлын хэсэг ганцхан санал нэмж оруулж ирж байгаа түрүүчийнхээсээ. Бусад нь нэгдүгээр хэлэлцүүлгийн үед бүгд шингэчихсэн санал байгаа.

Энийг би та бүхэнд хэлье гэж бодож байгаа юм.

Мянганы хөгжлийн зорилтын үзүүлэлт, арга зүйг боловсронгуй болгох, хэрэгжилтийг үзүүлэлт бүрээр дүгнэх, хяналт тавих, холбогдох мэдээллээр төрөлжсөн болон тусгайлсан санг улсын хэмжээнд аймаг, нийслэлийн түвшинд бүрдүүлж ажиллахыг Засгийн газар С.Баярт даалгасугай гэсэн ийм заалт байсан юм.

Энэ заалт дээр нөгөө Засгийн газраас харьяалагддаггүй бие даасан байгууллагууд орохоос өөр аргагүй болж байгаа учраас энэ заалт дээр бүрдүүлж ажиллахыг Засгийн газар С.Баяр, Үндэсний статистикийн хороо Бямбацэрэн, Авлигатай тэмцэх газар Ч.Сангарагчаа, Төрийн албаны зөвлөл Ж.Норовсамбуу, Монгол Улсын Хүний эрхийн үндэсний комисс Д.Солонго-д тус тус даалгасугай гэж ингэж өргөтгөж байгаа юм.

Яагаад вэ гэхээр Засгийн газраас ирсэн санал дотор нөгөө Үндэсний статистикийн хороо нь бие даачихсан, Засгийн газарт хамааралгүй учраас энэ Засгийн газарт харьяалагддаггүй тэгсэн мөртлөө энэ 9 зорилтын нэг, нэгээр нь шахуу хариуцсан байгууллагуудыг нь заавал зааж оруулах хэрэгтэй гэсэн энэ үндэслэлээр энийг нэмсэн байгаа юм.

Бусад зорилтууд нь бүгд Засгийн газрын саналыг ингээд оруулаад мөн ажлын хэсгээс оруулсан бүх саналуудыг ингээд хийсэн. Энэ дээр санал бүгдээрэн дээр нь санал  хураах юмуу, үгүй юү гэдэг нь манай гишүүд өөрсдөө шийдэх байх.

УИХ дээр арга байхгүй энэ 58 саналаар санал хураана. Энэ 58 саналаар зайлшгүй санал хураалт явуулж энэ Мянганы хөгжлийн зорилтын тогтоол болон үзүүлэлтэд өөрчлөлт оруулах тухай тогтоол батлагдах юм. Ийм л юм болж байгаа. Ийм л зүйлийг хэлье. Тэгээд гишүүд асуух юм бол ажлын хэсгийнхэн байж байна.

Ч.Авдай: Ажлын хэсгийн танилцуулгыг сонслоо.

С.Ламбаа: Би нэг зүйлийг нэмж хэлэхэд манай гишүүд хуучин тогтоолоо үзэх хэрэгтэй. Тогтоол нь зорилго, зорилт гээд өгүүлбэрээр бичээд гаргачихсан байсан. Шалгуур үзүүлэлт гэж ерөөсөө байхгүй.

Тийм учраас энэ чинь 48 шалгуур үзүүлэлт орж ирж байгаа байхгүй юү.

Ч.Авдай: Одоо бол тоотой болж байгаа шүү дээ тиймээ.

С.Ламбаа: Дан тоотой болж байгаа. 1990 оноос 2015 гэж.  90 он, 2005 он, 2015 он гэсэн ийм тоон дээр бүх тоонуудыг Үндэсний статистикийн газрын яг баримталж байгаа тоо баримтаар урдах тоонуудыг тавьсан. Ер нь бол энэ Үндэсний статистикийн газар 1990 онд тавигдаж байгаагүй тоо үзүүлэлт гарч байгаагүй бол цэглээд явчихсан байгаа, хоосон. Яг эхэлсэн он сараар нь тоогоо авч явсан гэдгийг хэлье. Баярлалаа.

Ч.Авдай: Засгийн газраас өргөн барьсан бол Засгийн газрын гишүүд байхгүй юмуу.

Эрүүл мэндийн яамнаас хүн алга байна, Нийгмийн хамгааллын яамнаас хүн ирэх ёстой шүү дээ.

Тэгэхээр ажлын хэсгийн ахлагч байж байгаа юм байна.

Төсөвтэй холбоотойгоор асуулт ямар асуулт байна. Ажлын хэсгийн ахлагч байна. Салбарын улсууд ирж байж хариулт өгөх юм байгаа биз.

Асуулт байна уу. Цанжид гишүүн, Баярсайхан гишүүн. Цанжид гишүүн асууя.

А.Цанжид: Энэ өмнө талынхаа хуучин тоонуудыг ингээд өөрчлөөд байдаг нь ямар учиртай юм бэ. Суурь тоонууд чинь өөрчлөгдөөд байх юм бол сүүлд нь ер нь тооцоо хийхийн арга байна уу, одоо тэр З дахин, 4 дахин өсгөнө гээд байгаа чинь суурь тоог нь өөрчлөх юм бол хэд ч болж байж болно шүү дээ тиймээ. Тэгэхээр энэ бол жаахан тийм байна. Одоо тэгээд дахиад буруу байжээ гээд жилийн дараагаар дахиад өөрчлөх юмуу, яах юм бэ энийг асуумаар байна.

Хоёрдугаарт их нарийвчилсан олон үзүүлэлтүүд гарсан байх юм. Энийг нөгөө хөгжлийн цогц бодлогыг хэлэлцэж баталсны дараагаар одоо хийвэл оновчтой биш үү. Тэгэхгүй бол энд бичсэн юм нэг өөр, тэнд бичсэн юм нэг өөр болох ийм тал байна уу, үгүй юү гэсэн ийм хоёр асуулт байх юм.

Ч.Авдай:   Хэн хариулах вэ.

С.Ламбаа: Энэ тоонуудын өөрчлөлт бол яг бодитой тоонууд болж хувирч байгаа юм. Өөрөөр хэлбэл өмнө нь баталсан тэр тогтоолын төсөл дээр баталсан тоонууд үнэхээр шаардлага хангахгүй болж хувирсан. Тэгэхдээ өөрчлөлт нь бол доошоо буурч байгаа биш дандаа өсөж тавигдаж байгаа юм. Яагаад вэ гэхээр энэ Засгийн газраас бүх ажлын хэсэг, өөрөөр хэлбэл энэ чинь Мянганы хөгжлийн зорилтын дэд хороо байгуулагдаж ажилласан, мөн Мянганы хөгжлийн зорилтын удирдах зөвлөл гэж Байнгын хорооноос байгуулж ажилласан, энэ судалгаануудын үндсэн дээр бүх яамдын нарийвчилсан судалгаануудыг гаргаж оруулсан учраас энэ тоонууд өөрчлөгдөж байгаа юм.

Тэгэхдээ энэ өөрчлөлт бол би хувьдаа юу гэж ойлгож байгаа вэ гэхээр нэлээд бодитой тоонууд тавигдах гэж байна гэж. Шинэ үзүүлэлтүүд зөндөө орж ирж байна. Ингэж үзүүлэлт гаргахгүй бол Мянганы хөгжлийн зорилтыг жилийн өмнө шахуу, энэ 2006 онд 2 жилийнх нь ажлын тайланг УИХ хэлэлцсэн. Үнэн хэрэг дээрээ би бас шүүмжлэлтэй хандаж байгаа. Ер нь бол хэлэлцсэн болоод өнгөрсөн.

Гэтэл энүүгээр 2 жил тутам УИХ хэлэлцсэний дараа НҮБ-д тайлан хүргүүлдэг тогтолцоотой шүү дээ. Монгол Улсын тайлан гардаг. Тэгэхээр ийм үзүүлэлтүүд байхгүй учраас манай тийм амжилт гарлаа, ийм зөрчил гарлаа гэдгийг нь хэлэх үзүүлэлт анхны тогтоол дээр байхгүй. Тийм учраас энэ үзүүлэлтийг нарийвчилж гаргаж батлах нь зүйтэй гэж Засгийн газраас оруулж ирснийг би дэмжиж байгаа юм. Анх энэ тогтоолын төслийг Мянганы хөгжлийн зорилтыг батлахад энэ бол УИХ-ын гишүүд санаачилж оруулж ирж батлуулсан ийм юм байгаа юм.

Одоо бол Монгол Улсын Засгийн газар өөрөө оруулж ирж батлуулж байгаа гэдгийг хэлье.

Эцсийн асуулт нь бол Монгол Улсын Үндэсний хөгжлийн цогц бодлогын дараа баталж болохгүй юмуу гэж. Энэ бол зарчмын асуудал шүү дээ. Тэгэхээр би бол Мянганы хөгжлийн зорилтоо тодорхойлчихсоны дараа Үндэсний хөгжлийн цогц бодлого нь гарах ёстой. Өөрөөр хэлбэл бид эрүүл мэнд, боловсрол, сайн засаглал, ардчилал бүх юм нь энэ дээр байж байгаа. Тийм учраас юу гэж үзэж байгаа вэ гэхээр Мянганы хөгжлийн 2005 он хүртэлх зорилт батлагдчихсан тохиолдолд 2021 он хүртэл Үндэсний цогц бодлогоо энүүнд суурилж хийх ёстой байх гэж бодож байгаа. Одоогийн бид нарт өргөн барьчихаад байгаа Үндэсний хөгжлийн цогц бодлого бол Мянганы хөгжлийн зорилтод суурилсан үндэсний цогц бодлого нэртэй явж байгаа. Мэдээжийн хэрэг Мянганы хөгжлийн зорилтод суурилсан нь хэлэлцүүлгийн явцад өөрчлөгдөх л байх гэж би хувьдаа ойлгодог юм. Энэ зорилт бол олон улсын түвшинд барьж байгаа тоо баримтад олон улсын хэмжээнд дэлхийн НҮБ-аас бүх орнуудад тавьж байгаа дундаж үзүүлэлт, өөрийнхөө хөрсөн дээр суулгаж тавьж байгаа тоо гэж үздэг юм.

Тийм учраас энийг баталсны дараа үндэсний цогц бодлого нь энэ дээрээ асуудлаа ярьж өөрчлөлтүүд орох байх гэж бодож байна. Тэгэхдээ Мянганы хөгжлийн зорилт бол ерөөсөө нэг ширхэг ч тоо байхгүй.

Ч.Авдай: Өөр асуулт байна уу, Баярсайхан гишүүн асуухаа болчихвуу.

Тэгэхээр манай урилгаар оролцогч нар маань жаахан оройтож орж ирж байх шиг байна.

Эрүүл мэндийн яамнаас газрын дарга Бүжин, Шийрэвдамбын оронд Энхбат билүү газрын дарга байна, Сангийн яамны Эдийн засгийн нэгдсэн бодлогын газрын дарга Жаргалсайхан байна. Бодлогын шинжилгээний төвийн захирал Г.Чулуунбаатар, Боловсролын яамны газрын дарга Баасанжав ирж байна.

Сангийн яамны Эдийн засгийн нэгдсэн бодлогын газрын ахлах мэргэжилтэн байна. Мөнхцэрэн мөн яамны мэргэжилтэн байна. Мөнхцэцэг - Ядуурал, мянганы хөгжлийн зорилтын хяналт, үнэлгээний мэдээллийн систем төслийн дотоодын зөвлөх, Оюун-Эрдэнэ -Үндэсний статистикийн газрын мэргэжилтэн ийм хүмүүс урилгаар ирж оролцож байна.

Асуулт асуух хүн байхгүй, санал хэлэх хүн байна уу.

Миний хэлж байгаа чинь энэ байхгүй юү. Саналаа бичээд өгөхөөр улсууд байвал цаас тараах хэрэгтэй шүү дээ.

Ажлын хэсгээс оруулсан зарчмын зөрүүтэй саналаар санал хураалт явуулъя. Саналтай холбогдуулаад ажлын хэсгээс гишүүд тайлбар авч болно. Энд оролцож байгаа хүмүүсээс тайлбар авч болно.

С.Ламбаа: Одоо бол тайлбар байхгүй шүү дээ. Би түрүүн хэллээ шүү дээ 58 санал байгаа.

Ч.Авдай: Тодруулах юм байж болно шүү дээ тиймээ.

С.Ламбаа: Энэ 58 санал дээр Байнгын хороон дээр яах вэ бүгдээрэн дээр нь санал хураах уу, эсвэл багцалж хураах уу. Энэ хамгийн гол аюул нь ийм болсон байхгүй юү.

Би бол Монгол Улсын Засгийн газар анхны хэлэлцүүлэг дээр Засгийн газар буцаагаад авчихаачээ. Тэгээд энийгээ, яг бид нарын саналыг явуулсан бичгийн дагуу Засгийн газар буцаагаад өргөн барьчихаач гэдэг асуудал тавьсан чинь буцааж авахгүй, өргөн баригдсан юугаа татаж авахгүй гээд ингэснээс болоод энэ анхны хэлэлцүүлэг хэлэлцэхээр болсон байхгүй юү. Тэгэхээр одоо бол тэртэй тэргүй Засгийн газар саналаа ирүүлсэн. Засгийн газар саналаа ирүүлэхдээ тогтоолын төсөлд нэмэлт өөрчлөлт оруулахыг зөвшөөрсөн, бид нарын ажлын хэсгээс боловсруулсан санал дээр 18 санал дээр засаж оруулж ирсэн. Тэрийг ийм болгоё гээд. Тэгээд энэ 58 нь нөгөө Засгийн газрын оруулж ирсэн санал, мөн ажлын хэсгээс оруулж байгаа саналууд чинь цөмөөрөө санал хураагдахаас аргагүй болж байгаа байхгүй юү.

Хуучин өргөн барьсан төслөөсөө өөр болчихож байгаа учраас. Тэгэхээр энийг Байнгын хороон дээрээ багцалж хураагаад, өөрөөр хэлбэл зорилт зорилтоор нь багцалж хураагаад УИХ дээр тус бүрээр нь гар өргөөд явчих нь болох юм бишүү л гэж би хэлээд байгаа нь тэр шүү дээ.

Энд өөр өөрчлөөд байх юм ерөөсөө байхгүй. Мэргэжлийн яамдууд тань бүх тохиролцоонуудаа хийгээд Засгийн газартай тохирсон учраас.

Ч.Авдай: Хурдан саналаа хураачихъя даа.

Нэгдүгээрт агуулгын шинжтэй санал байна.

Б.Эрдэнэсүрэн: Уншихгүйгээр шууд санал хураачихъя. Нэг, хоёр гээд бүгдийг нь хураачихъя.

Ч.Авдай: 1. Тогтоолын төслийн нэрийг \"Тогтоолд өөрчлөлт оруулах болон...

С.Ламбаа: Нэг зорилго нь бол ингэж байгаа шүү дээ. Есөн зорилтоо 9 дүгээр, нэгдүгээр зорилт дээр нь ийм ийм асуудал байна гээд бид нарт тараасан байгаа юм чинь.

Ч.Авдай: Тэгэхдээ өмнөх юмнуудаа ярьж байж тэр зорилт чинь хүрэхгүй бол болохгүй шүү дээ.

С.Ламбаа: Бүлгээр нь хурааж болох байхгүй юү даа. Зорилтоороо, 9 зорилго л байгаа шүү дээ. Ажлын хэсгийн саналыг дэмжинэ.

Энэ бол одоо Их Хурал руу орохдоо гишүүдийн нэр тавьж орно шүү дээ бүр.

Ч.Авдай: Байнгын хороон дээр сайн ярьж байж яахгүй бол товчилж болохгүй шүү дээ.

Тэгвэл эхний хэлэлцэх асуудал байна.

1. Тогтоолын төслийн нэрийг \"Тогтоолд өөрчлөлт оруулах болон тогтоолын хавсралтыг шинэчлэн батлах тухай\" гэж өөрчлөх;

Дэмжиж байгаа гишүүд гараа өргөнө үү. Дэмжиж байна.

2. Тогтоолын төсөлд дараахь агуулга бүхий 1 дэх хэсэг нэмэх:

\"1. Монгол Улсын Мянганы хөгжлийн зорилт батлах тухай УИХ-ын 2005 оны 4 дүгээр сарын 21-ний өдрийн 25 дугаар тогтоолын 2 дахь хэсгийн 1 дэх заалт болон З дахь хэсгийг дараахь байдлаар өөрчлөн найруулсугай:

1/ \"1. Мянганы хөгжлийн зорилтыг аймаг, нийслэл, бүсийн хэмжээнд тодорхойлж, Засгийн газрын үйл ажиллагааны хөтөлбөр, эдийн засаг, нийгмийг хөгжүүлэх жил бүрийн үндсэн чиглэл болон цаашид батлан гарга-0аөгжлийн баримт бичгүүдэд тусган шаардагдах хөрөнгийг улсын болон орон нутгийн төсөвт төлөвлөж үе шаттайгаар хэрэгжүүлэх ажлыг зохион байгуулах;

2/ \"3. Мянганы хөгжлийн зорилтын үзүүлэлт, арга зүйг боловсронгуй болгох, хэрэгжилтийг үзүүлэлт бүрээр дүгнэх, хяналт тавих, холбогдох мэдээллээр төрөлжсөн болон тусгайлсан санг улсын хэмжээнд, аймаг, нийслэлийн түвшинд бүрдүүлж ажиллахыг Засгийн газар /С.Баяр/, Үндэсний статистикийн хороо /П.Бямбацэрэн/, Авлигатай тэмцэх газар /Ч.Сангарагчаа/, Төрийн албаны зөвлөл /Ж.Норовсамбуу/, Монгол Улсын Хүний эрхийн Үндэсний комисс /Д.Солонго/-т тус тус даалгасугай.

Энийг дэмжиж байгаа улсууд гараа өргөе.

3. Тогтоолын төслийн 1 дэх хэсгийг 2 дахь хэсэг болгож дараахь байдлаар өөрчлөн найруулах:

\"2. Монгол Улсын Мянганы хөгжлийн зорилт батлах тухай УИХ-ын 2005 оны 4 дүгээр сарын 21-ний өдрийн 25 дугаар тогтоолын хавсралтыг шинэчлэн баталсугай.

Энийг дэмжиж байгаа гишүүд гараа өргө.

4. Тогтоолын төслийн 2 дахь хэсгийг З дахь хэсэг болгон өөрчлөх;

Ингээд гуравдахь, дөрөвдэхийг батлах уу. Баталъя гэж байгаа улсууд гараа өргөе.

5. Төслийн зорилт 1-ийн \"Үндэсний нийт хэрэглээнд хамгийн бага хэрэглээтэй хүн амын эзлэх хувийн жин\" гэсэн шалгуур үзүүлэлтийн 2015 онд \"5.0\" гэснийг \"11.0\" гэж өөрчлөх.

6. Төслийн зорилт 1-ийн \"Нэг хүнд ногдох дотоодын нийт бүтээгдэхүүн\" гэсэн шалгуур үзүүлэлтэд 2006 онд \"1.230.3\" гэснийг \"1.440.7\" гэж өөрчлөх;

Энийг дэмжиж байгаа улсууд гараа өргө. За дэмжиж байх шиг байна.

7. Төслийн зорилт 2-ын \"... 2 дахин ....\" Гэснийг \"... 6 дахин ...\" гэж өөрчлөх;

2 дахь зорилт дээр чинь ерөөсөө ганцхан юм байгаа юм байна тиймээ. Тэгвэл энэ дээр дэмжиж байгаа нь гараа өргөе.

8. Төслийн зорилт З-ыг \"Хүн амын хөдөлмөр эрхлэлтийн түвшинг дээшлүүлж, хөдөлмөрийн зах зээлд шинээр шилжин орж буй залуучуудын ажилгүйдлийн түвшинг буруулах\" гэж өөрчлөн найруулах;

9. Төслийн зорилт З-т дараахь шалгуур үзүүлэлт, хүрэх түвшинг шинээр нэмэх:

Ажиллах хүчний оролцооны түвшин /хувиар/:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | 62.9 | 64.4 | 70.0 |

10. Төслийн зорилт З-ын \"15-24 насны залуучуудын ажилгүйдлийн түвшин /хувь/\" гэсэн шалгуур үзүүлэлтийн 2015 онд \"З.0\" гэснийг \"2.5\" гэж өөрчлөх;

11.Төслийн зорилт 3-ын \"Нийт ажиллагсдын дотор 16-24 насны ажиллагсдын эзлэх хувь;\" гэсэн шалгуур үзүүлэлт, хүрэх түвшинг хасах;

12. Төслийн зорилт 4-ийг \"Хүн амын төвлөрөл, шилжих хөдөлгөөнтэй холбогдон гарч буй сөрөг үзэгдлийг багасгах, шилжин суурьшигчдыг нийгмийн суурь үйлчилгээнд хамруулах\" гэж өөрчлөн найруулах;

13. Төслийн зорилт 4-ийн шалгуур үзүүлэлтийг дараахь байдлаар өөрчлөх:

Хот, суурингийн хүн амд албан бусаар оршин сууж буй хүн амын эзлэх хувь:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | - | - | 0.0 |

2015 онд ерөөсөө байхгүй юм байна тиймээ. Энэ тоо байдаггүй яаж байгаа юм бэ энэ чинь.

С.Ламбаа: Энэ тоо байхгүй юм.

Ч.Авдай: Тэгвэл зорилтынхоо хоёр санал байна. Энийг дэмжиж байгаа нь гараа өргөе. За дэмжиж байх шиг байна.

14. Төслийн зорилт 5-ын \"15-24 насны залуусын бичиг үсэг тайлагдалтын хувь\" гэсэн шалгуур үзүүлэлтийн 2006 онд \"97.7 /2000/\" гэснийг хасах;

Энэ чинь дээдэх дээрээ 15-24 гээд, зарим газраа 16-24 гэдэг. Тэр 10, 11 дээр чинь тоо хоёр зөрүү байгаад байна шүү дээ.

За тэгвэл энийг хасаж байгаа бол энийг дэмжиж байгаа гишүүд гараа өргөе. Дэмжиж байгаа юм байна.

15. Төслийн зорилт 6-ын \"2005 онд...\" гэснийг \"2009 он гэхэд ...\" гэж, \"... бүх шатны боловсролын түвшинд хүйсийн ялгааг арилгах\" гэснийг \"... бүх шатны боловсролын түвшинд суралцагчдын хүйсийн зохистой харьцааг хангах\" гэж тус тус өөрчлөх гэж байна.

16. Төслийн зорилт 6-гийн \"Бага боловсрол эзэмшиж байгаа охид хөвгүүдийн харьцаа\" гэсэн шалгуур үзүүлэлтэд 1990 онд \"1.01\" гэснийг \"1.03 /1995/ гэж, \"ерөнхий боловсрол эзэмшиж байгаа охид, хөвгүүдийн харьцаа\" гэсэн шалгуур үзүүлэлтэд 1990 онд \"1.12\" гэснийг \"1.33\" /1997/\" гэж тус тус өөрчлөх;

Ингээд энэ 6-тай холбоотойгоор хоёр санал байна. Энийг дэмжиж байгаа нь гараа өргөе. Болж байна уу, Ламбаа, Оюун гишүүн яах юм бэ, дэмжиж  байгаа юмуу. Дэмжиж байна.

17. Төслийн зорилт 8-ын \"Улсын Их Хуралд нэр дэвшсэн эмэгтэйчүүдийн эзлэх хувь\" гэсэн шалгуур үзүүлэлтэд \"2008 он 20\" гэснийг хасах; мөн 2015 онд \"35.0\" гэснийг \"30.0\" гэж өөрчлөх гэж байгаа юм. Энийг яах ёстой юм бэ.

С.Ламбаа: Энэ ингээд явах ёстой юм. 35 гэдгийг нь 30 болгож хуулинд зохицуулж хийсэн. Энэ хуулиар байхгүй болсон. Гэхдээ энэ бол Монгол Улсын Их Хурлын хууль бишээ энэ бол зүгээр зорилт. Тийм учраас 2015 онд 30 гэдэг нь байг гэж байгаа юм.

Ч.Авдай: Дэмжиж байгаа гишүүд гараа өргөнө үү. За.

18. Төслийн зорилт 9-ийн \"гуравны хоёроор\" гэснийг \"4 дахин гэж өөрчлөх;

19. Төслийн зорилт 9-ийн \"Тав хүртэлх насны хүүхдийн эндэгдлийн түвшин\" гэсэн шалгуур үзүүлэлтийн 2015 онд \"20.0\" гэснийг \"21.0\" гэж өөрчлөх.

Ингээд энэ 9 дүгээр зорилттой холбоотой хоёр санал байна. Дэмжиж байгаа улсууд гараа өргөе. За баярлалаа.

20. Төслийн зорилт 10-ын \"... 2015 онд дөрөвний гурваар бууруулах\" гэснийг \"... 2015 он гэхэд 4 дахин бууруулах\" гэж өөрчлөх;

21. Төслийн зорилт 10-ын \"Эхийн эндэгдлийн түвшин\" гэсэн шалгуур үзүүлэлтэд 1990 онд \"121.6\" гэснийг \"200.0 /1992/\" гэж өөрчлөх;

Энэ 10 дугаар зорилттой холбоотой хоёр заалт байна. Энийг дэмжиж байгаа нь гараа өргөх үү. Дэмжиж байна уу, дэмжихгүй байна уу. Ингээд дэмжиж байна.

22. Төслийн зорилт 11-ийн \"Жирэмсэн эмэгтэйчүүдийн дундах ХДХВ-ын тархалт\" гэсэн шалгуур үзүүлэлтэд 2006 онд \"<0.1%\" гэснийг \"0.004/2005/\" гэж өөрчлөх;

23. Төслийн зорилт 11-ийн \"15-24 насны залуучуудын дундах ХДХВ-ын тархалт\" гэсэн шалгуур үзүүлэлтийн 2006 онд \"\"<0.1%\" гэснийг хасах;

24. Төслийн зорилт 11-ийн \"ДОХ-оос шалтгаалсан нас баралт\" гэсэн шалгуур үзүүлэлтийг хасах гэсэн З  байна. Та яах юм бэ.

А.Цанжид: Энэ орж ирж байгаа юман дээр монгол хэлний их алдаа байх юм. Ингээд батлахад санаа зовмоор. Тэгэхээр энэ вирус нь хүндээ халдахгүй хүмүүсийн дунд л явж байх юм байна шүү дээ. Яг энүүгээр бол.

Дараагаар нь сүрьеэ өвчний өвчлөлийн түвшин гэж. Сүрьеэ өвчин өөрөө ямар нэгэн юмаар өвчлөхболтой юм байна. Тэгээд тэр дараа нь хэвлэл, мэдээллийн хэрэгслийн улс төр, эдийн засаг, санхүүгийн хараат бус байдлын талаархи иргэдийн төлөөлөл ч гэж байх шиг. Ерөөсөө энд байж байгаа юмнууд нь монгол хэлээр бичигдээгүй байна. Энийг би бараг энэ шалтгаанаар нь буцаамаар санагдаад сууж байна л даа.

Жишээлбэл  хөдөлмөрийн зах зээлд шинээр шилжих орж ирж буй залуучууд, зүгээр энэ шилжин ирж орж ирж буй гэдэг энэ гурван үгийн аль нэгийг нь биччихсэн байхад л болохоор байгаа байхгүй юү. Шилжиж буй залуучууд, хөдөлмөрийн зах зээлд орж буй залуучууд гэх мэтчилэнгээр. Гэтэл гурвууланг нь тэгээд биччихсэн. Тэгээд энэ дотор дунд сургуулийн багшаар засуулах юм бол улаан цоохор болохоор ийм юмыг бид нар батлаад сууж байж болох юмуу, үгүй юмуу. Хачин юм хийх юмаа.

11-ийн энэ З асуудал байгаа. Энэ гурван асуудлыг одоо.

С.Ламбаа: Тэрэн дээр нь тайлбар өг л дөө та нар одоо. Мэргэжлийн үг хэллэг нь ийм л гэж байгаа шүү дээ эд нар.

Ч.Авдай:  Тэрүүнд хүрээгүй шүү дээ бид нар.

Вирусийн тархалт гэж байна. Энийг юу гэж хэлдэг юм бэ.

Ц.Бүжин: Тэгвэл яах вэ хүний ХДХВ авсан жирэмсэн эмэгтэйчүүдийн хувь тархалт төдөөс бага, ихгүй байх гэсэн тийм л маягаар орох юм байна л даа. Найруулгаа л засая. Түүнээс вирус л тэр дунд гүйгээд байгаа юм шиг уншигдаад байна.

Ч.Авдай: Хуулийн хэлээр хэлнэ шүү та нар.

Ц.Бүжин: Бид нар бичгээр өгчих үү тэгвэл.

С.Ламбаа: Үгүй ээ энэ жирэмсэн эмэгтэйчүүдийн дундах ХДХВ-ын тархалт гэдгийг тэгж хэлж байна уу чи. Чи одоо яа гэж хэллээ гэнээ.

Ц.Бүжин: ХДХВ-ын халдвартай жирэмсэн эмэгтэйчүүдийн хувь төдөөс ихгүй байх, 0.004-өөс ихгүй байх.

Ч.Авдай: Эмэгтэйчүүдийн дундах хувь болгоод л байгаа юм бишүү.

Ц.Бүжин: Энэ чинь халдвар авсан жирэмсэн эмэгтэйчүүдээ ярих гээд байгаа юм байна л даа.

Ч.Авдай: За.

С.Ламбаа: Тэр нэр, томъёогоо эцэслээрэй.

Ч.Авдай: Энэ чинь 22 дээр ч байж байна, 23 дээр ч байж байна.

С.Ламбаа: Тэр одоо залуучуудын дундах ХДХВ-ын тархалт чинь бас өөрчлөгдөнө гэсэн үг шүү дээ тиймээ.

Та нарын л өгсөн нэр шүү дээ. Тэрийг нь редакци хийе.

Ч.Авдай: Ерөнхий зорилтуудаас орох юунуудаа батлах уу. Дэмжиж байгаа нь гараа өргөе. За баярлалаа.

С.Ламбаа: Тоо бол өөрчлөгдөхгүй биз дээ Бүжин. Нэрээ сольчихоод тоог нь өөрчилнө гээд унавал хачин юм болно шүү дээ.

Ц.Бүжин: Үгүй тоо бол хөдлөхгүй.

Ч.Авдай: 25. Төслийн зорилт 12-ын \"Сүрьеэ өвчний тархалт\" гэсэн шалгуур үзүүлэлтэд 2015 онд \"100.0\" гэснийг \"82.0\" гэж өөрчлөх;

Энд өвчний тархалт гэж л ярьдаг шүү дээ. Ханиад тархаж байна гэж, өөр юу гэх юм бэ энэ чинь.

Ц.Бүжин: Уг нь тэгж л ярьдаг, хүн амын дундах сүрьеэ өвчний тархалт, өвчлөлийн түвшин гэж хэвшчихсэн хэллэг л дээ.

Ч.Авдай: 26 дээр чинь түвэгтэй юмаа.

Төслийн зорилт 12-ын \"Сүрьеэгээр шинээр өвчлөгсдийн түвшин\" гэсэн шалгуур үзүүлэлтийг \"Сүрьеэ өвчний өвчлөлийн түвшин\" гэж өөрчлөх.

Сүрьеэгээр өвчлөгсдийн түвшин гэдэг юмуу.

Ц.Бүжин:  Энэ хэвшээд гаргаад яваад байдаг л үзүүлэлтүүд юм байгаа юм.

С.Ламбаа: Үндэсний статистик, Эрүүл мэндийн яамнаас гаргаж байгаа нэр томъёо нь сүрьеэ өвчний өвчлөлийн түвшин гэж гарч байгаа байхгүй юү. Тэрийг нь өөрчлөөд энд тогтоол болгоод гаргачихаартомъёоллын хувьд өөр болчихоод байгаа байхгүй юү. Тэгээд хэвээрээ  явж байгаа шүү дээ.

Ц.Бүжин:  Урд талд нь хүн амын дундах гээд орвол орох л доо. Тэгэхдээ сүрьеэ өвчний өвчлөлийн түвшин гээд авчихаар бид нар гаргадаг хүн амын дунд тооцдог үзүүлэлтээрээ гаргаж орхих юм байгаа юм л даа.

Ч.Авдай: Өвчний өвчлөл гэж байх уу, өвчнөөр өвчлөх гэхгүй юмуу.

Ц.Бүжин: Сүрьеэгийн өвчлөлийн түвшин гэж болно.

Ч.Авдай:  Тийм найруулгын юмаа янзал.

С.Ламбаа: Энийгээ сайн яа.

Ч.Авдай: 27-д байж байна. Төслийн зорилт 12-ын \"Сүрьеэ өвчнөөс шалтгаалсан нас баралтын түвшин\" гэсэн шалгуур үзүүлэлтийг \"Сүрьеэ өвчнөөс шалтгаалсан нас баралт\" гэж, 2015 онд \"0\" гэснийг \"2.0\" гэж тус тус өөрчлөх;

Ингээд 12 дахь зорилттой холбоотойгоор З санал байна тиймээ.

Энэ гурван саналыг үг найруулгыг засаж янзлах юм байх шиг байна. Ерөнхий тоо, агуулгыг нь дэмжиж байгаа улсууд гараа өргөх үү.

Саираан гишүүн яаж байна.

С.Ламбаа: Дуудаад байгаа юмаа, санал нэгтэй гэсэн.

Ч.Авдай: Санал нэгтэй байгаа юм бол яах вэ дээ, дэмжсэн гэж үзье.

28. Төслийн зорилт 13-ын \"... 2015 он гэхэд 50 хүртэл хувь...\" гэснийг хасах;

29. Төслийн зорилт 13-ын \"Хүүхдийн шүд цоорох өвчний тархалт\" гэсэн шалгуур үзүүлэлтийг \"5.6 настай хүүхдийн шүд цоорох өвчний тархалтын хувь\" гэж, 2015 онд \"40.0\" гэснийг \"75.0\" гэж тус тус өөрчлөх;

30. Төслийн зорилт 13-ын \"Хүүхдийн шүд цоорлын эрчим\" гэсэн шалгуур үзүүлэлтийг хасах;

Тэгэхээр энэ гурвын үг, үсэг болж байна уу. Энийг дэмжиж байгаа гишүүд гараа өргө. За дэмжиж байна.

31. Төслийн зорилт 14-ийн \"Ойт нутгийн эзлэх хувь\" гэсэн шалгуур үзүүлэлтийн 2006 онд \"7.7\" гэснийг \"8.1\" гэж өөрчлөх;

32. Төслийн зорилт 14-\"ийн \"Улсын тусгай хамгаалалтад авсан газар нутгийн эзлэх хувь\" гэсэн шалгуур үзүүлэлтийн \"Улсын\" гэснийг хасч, 2006 онд \"13.3\" гэснийг \"13.76\" гэж өөрчлөх;

33. Төслийн зорилт 14-ийн \"Улаанбаатар хотод нэг хүнд ногдох нүүрсхүчлийн давхар ислийн ялгаралт /тонн/хүн/\" гэсэн шалгуур үзүүлэлтээс \"Улаанбаатар хотод\" гэснийг хасах;

34. Төслийн зорилт 14-т дараахь үзүүлэлт, хүрэх түвшинг шинээр нэмэх:

Улаанбаатар хотын агаар дахь азотын давхар ислийн өвлийн хоногийн дундаж агууламж /мкг/м3/:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | 32 | 33 | 30 |

Азотын давхар исэл чинь 2015 он гэхэд хэвээрээ л байх нь дээ бараг.

Улаанбаатар хотын агаар дахь хүхэрлэг хийн өвлийн дундаж агууламж /мкг/м3/:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | 16 | 22 | 20 |

Ингээд энэ 14-тэй холбоотойгоор 4 санал байна. 4 саналыг дэмжье гэсэн хүмүүс гараа өргөнө үү. За.

35. Төслийн зорилт 15-ын шалгуур үзүүлэлтүүдийг дараахь байдлаар өөрчлөх:

Хамгаалалтад авсан гол мөрний усны урсац бүрэлдэх ундаргын эхийн эзлэх хувь:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | 40.0 | 50.0 | 80.0 |

Хамгаалалт барьж тохижуулсан усны эх үүсвэр, булаг шандын эхийн тоо:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | - | 229 | 1000 |

За 15 чинь 1 л юу байна. Энийг дэмжиж байгаа нь гараа өргөе. За

36. Төслийн зорилт 16-г дараахь байдлаар өөрчлөх:

Зорилт 16.  2015 он гэхэд баталгаат ундны усны хангамжгүй, сайжруулсан ариун цэврийн байгууламжид хамрагдаагүй хүн амын эзлэх хувийг буруулах.

Баталгаат ундны усны хангамжгүй хүн амын эзлэх хувь:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | - | 60.8 | 40.0 |

Сайжруулсан ариун цэврийн байгууламжид хамрагдаагүй хүн амын эзлэх хувь:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | - | 73.4 | 60.0 |

Ингээд 16 дээр нэг л юм өөрчлөлт байна. Энийг дэмжиж байгаа нь гараа өргө.

37. Төслийн зорилт 17-г дараахь байдлаар өөрчлөх:

Зорилт 17. 2015 он гэхэд хүн амын орон сууцны нөхцлийг сайжруулах

Инженерийн шугам сүлжээтэй орон сууцанд амьдарч байгаа хүн амын эзлэх хувь:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | 22.7 | 21.4 | 30.0 |

Дэмжиж байгаа нь гараа өргө.

38. Төслийн зорилт 18-ын \"Экспортын дотоодын нийт бүтээгдэхүүнд эзлэх хувь\" гэсэн шалгуур үзүүлэлтэд \"1990 он 34.7\" гэж нэмэх; мөн 2000 онд \"55.6\" гэснийг \"56.6\" гэж, 2006 онд \"72.5\" гэснийг \"49.0\" гэж тус тус өөрчлөх;

39. Төслийн зорилт 18-ын \"Санхүүгийн гүнзгийрэл: дотоодын нийт бүтээгдэхүүн, нийт мөнгөний харьцаа\" гэсэн шалгуур үзүүлэлтэд \"2000 он 25.4\" гэж нэмэх, мөн 2006 онд \"48.4\" гэснийг \"41.4\" гэж өөрчлөх;

40. Төслийн зорилт 18-ын Санхүүгийн гүнзгийрэл: дотоодын нийт бүтээгдэхүүн, банкуудын нийт активын харьцаа\", \"санхүүгийн үйлчилгээний хүртээмж: дотоодын нийт бүтээгдэхүүн, банкуудын нийт зээлийн харьцаа\" гэсэн шалгуур үзүүлэлтүүдийг тус тус хасах;

41. Төслийн зорилт 18-д дараахь үзүүлэлт, хүрэх түвшинг шинээр нэмэх:

Нийгмийн суурь үйлчилгээнд үзүүлсэн хөгжлийн албан ёсны тусламжийн эзлэх хувь:

|  |  |  |  |
| --- | --- | --- | --- |
| 1990 он | 2000 он | 2006 он | 2015 он |
| - | 6.92 /2003/ | 3.28 | 5.0 |

Ингээд энэ 10-тай холбоотойгоор 4 санал байгаа юм байна. Энэ саналыг дэмжье гэдгээр санал хураалт явуулъя. Дэмжиж байгаа нь гараа өргөе.

42. Төслийн зорилт 19-ийн \"Хөгжлийн албан ёсны тусламжийн Үндэсний нийт орлогод эзлэх хувь\" гэсэн шалгуур үзүүлэлтэд \"2000 он 23.3\" гэж нэмэх;

43. Төслийн зорилт 19-ийн \"Ачаа тээвэрлэлтэд дамжин өнгөрөх ачааны эзлэх хувь\" гэсэн шалгуур үзүүлэлтийн \"ачаа тээвэрлэлтэд\" гэсний өмнө \"Төмөр замын\" гэж, 2015 онд \"40.0\" гэж тус тус нэмэх; гэсэн ийм хоёр санал байна.

Энийг дэмжиж байгаа нь гараа өргө. Дэмжиж байна.

44. Төслийн зорилт 20-ийн шалгуур үзүүлэлтүүдийн \"Засгийн газрын өрийн тогтвортой байдлын үзүүлэлтүүд\", \"сэрэмжлэх түвшин\" \"ОУВС, дэлхийн банкнаас тогтоосон шалгуур үзүүлэлт\" гэсэн тайлбаруудыг тус тус хасах; мөн \"дунд хугацаанд\" гэснийг \"2015 он\" гэж өөрчлөх;

45.Төслийн зорилт 20-ийн \"Дотоодын нийт бүтээгдэхүүнд өрийн эзлэх хувь\" гэсэн шалгуур үзүүлэлтэд \"1990 он 44,5 /1991/\" гэж, \"2000 он 90.3\" гэж тус тус нэмэх;

46. Төслийн зорилт 20-ийн \"Экспортод өрийн эзлэх хувь\" гэсэн шалгуур үзүүлэлтэд \"1990  мөн 24.3 /1991/\" гэж, \"2000 он 159.4\" гэж тус тус нэмэх; мөн  2006 онд \"43.7\" гэснийг \"55.3\" гэж тус тус өөрчлөх;

47. Төслийн зорилт 20-ийн \"Засгийн газрын орлогод өрийн эзлэх хувь\" гэсэн шалгуур үзүүлэлтэд \"1990 он 138.0 /1991/\" гэж, \"2000 он 265.6\" гэж тус тус нэмэх, мөн 2006 онд \"64.0\" гэснийг \"121.7\" гэж тус тус өөрчлөх;

48. Төслийн зорилт 20-ийн \"Экспортод өрийн үйлчилгээний эзлэх хувь\" гэсэн шалгуур үзүүлэлтэд \"1990 он 21.4 /1991/\"гэж, \"2000 он 4.4\" гэж тус тус нэмэх, мөн 2006 онд \"2.1\" гэснийг \"2.9\" гэж өөрчлөх;

49. Төслийн зорилт 20-ийн \"Засгийн газрын орлогод өрийн үйлчилгээний эзлэх хувь\" гэсэн шалгуур үзүүлэлтэд \"1990 он 1.6 /1991/\" гэж, \"2000 он 1.4\" гэж тус тус нэмэх; мөн 2006 онд \"5.2\" гэснийг \"4.0\" гэж өөрчлөх;

Энэ 20 дугаар зорилттой холбоотойгоор 6 санал байна. Энэ 6 саналыг дэмжье гэдгээр санал хураалт явуулъя. Дэмжиж байгаа улсууд гараа өргө. Дэмжиж байна.

50. Төслийн зорилт 21-ийн \"Суурин утасны цэгийн тоо\" гэсэн шалгуур үзүүлэлтэд \"1990 он 30.8\" гэж нэмэх; Энийг дэмжиж байгаа нь гараа өргөе. Дэмжиж байна.

 51. Төслийн зорилт 22-ын \"чандлан сахих\" гэснийг хасах;

52. Төслийн зорилт 22-ын \"Хүний хөгжлийн индекс\" гэсэн шалгуур үзүүлэлтэд \"1990 он 0.652\" гэж нэмэх;

53. Төслийн зорилт 22-д дараахь шалгуур үзүүлэлтүүдийг шинээр нэмэх:

- \"Дотоодын хууль тогтоомж олон улсын хүний эрхийн гэрээ, конвенцид нийцэж буй талаархишинжээчдийн үнэлгээ /хувь/.\"

- \"Шүүхийн шийдвэр гүйцэтгэлийн бодит биелэлт /хувь/.\";

\"Төлбөрийн чадваргүй иргэдэд үйлчилгээ үзүүлж буй өмгөөлөгчдийн тоо.\";

- \"Хэвлэл, мэдээллийн хэрэгслийн улс төр, эдийн засаг, санхүүгийн хараат бус байдлын талаархи иргэдийн төсөөлөл.\";

\"Төсөв, түүний зарцуулалтын тайланг вэб хуудсандаа тогтмол байрлуулдаг төрийн байгууллагын тоо.\";

54. Дээрх саналтай холбогдуулан төслийн зорилт 22-ын \"Хэвлэл мэдээллийн эрх чөлөө /хувь/\" гэсэн шалгуур үзүүлэлтийг хасах;  Ингээд энэ 22-той холбоотой 4 санал байна. Энэ саналыг дэмжье гэдгээр санал хураалт явуулъя.

Дэмжиж байгаа нь гараа өргөе. Дэмжиж байна.

Ламбаа тэр 53-ын хамгийн эхэнд дотоодын хууль тогтоомж гэж хэлдэг юмуу. Тэрийг та нар үзээрэй.

55. Төслийн зорилт 23-т дараахь шалгуур үзүүлэлтүүдийг шинээр нэмэх:

- \"Төрийн болон хууль сахиулах байгууллагын үйл ажиллагааны талаархи иргэдийн төсөөлөл.\";

- \"Улсын төсвийн төслийг боловсруулах батлах үед саналаа албан ёсоор ирүүлсэн иргэний нийгмийн байгууллагын тоо.\";

 \"Баг, хорооны Засаг даргад нэр дэвшүүлэхэд оролцох иргэдийн ирцийн хувь\".

56. Дээрх саналтай холбогдуулан төслийн зорилт 23-ын \"Саналаа илэрхийлэх ба хариуцлага\", \"Улс төрийн тогтвортой байдал\", \"Засгийн газрын үйл ажиллагааны үр нөлөө\", \"Эрх зүйн зохицуулалтын чанар\", \"Эрх зүйт төр, хууль дээдлэх ёс\" гэсэн шалгуур үзүүлэлтүүдийг тус тус хасах;

Ингээд 23-тай холбоотой 2 санал байна. Энэ хоёр саналыг дэмжье гэсэн нь гараа өргө. За дэмжиж байна.

57. Төслийн зорилт 24-т дараахь шалгуур үзүүлэлтүүдийг шинээр нэмэх:

\"Авлигын индекс\";

\"Улс төр, хууль хяналтын байгууллагын хүрээн дэх авлигын талаархи төсөөлөл.\";

\"Төрийн захиргаа, нийгмийн үйлчилгээний хүрээн дэх авлигын талаархи иргэдийн төсөөлөл.\".

58. Дээрх саналтай холбогдуулан төслийн зорилт 24-ийн \"Авлигын хяналт\" гэсэн шалгуур үзүүлэлтийг хасах. Энэ 54-тэй холбоотойгоор 2 санал байна. Энэ хоёр саналаа дэмжье гэдэг санал хураалт явуулъя. Дэмжиж байгаа нь гараа өргөе.

Хоёр. Найруулгын шинжтэй санал байна. Энийг яах юм бэ. Ажлын хэсэг дээр үзээд болчихдог юмуу. Хураалт явуулах уу.

1. Төслийн зорилт 2-ын шалгуур үзүүлэлтүүдийн гарчгийг \"5 хүртэлх насны тураалтай хүүхдийн эзлэх хувь\", \"5 хүртэлх насны өсөлтийн хоцролттой хүүхдийн эзлэх хувь\", \"5 хүртэлх насны туранхай хүүхдийн эзлэх хувь\" гэж  тус тус өөрчлөн найруулах;

2. Төслийн зорилт 18-ын \"Экспортын дотоодын нийт бүтээгдэхүүнд эзлэх хувийн жин\" гэснийг \"Дотоодын нийт бүтээгдэхүүнд экспортын эзлэх хувь\" гэж өөрчлөн найруулах;

3. Төсөлд шалгуур үзүүлэлтүүдийг оноор илэрхийлэхдээ зарим оныг орхигдуулсан байсныг жигдрүүлэх үүднээс 1990, 2000, 2006, 2015 онуудыг бүх шалгуур үзүүлэлтүүдэд нэгэн адил оруулж өгөх Ажлын хэсэг гэсэн ийм юм байна.

Тэгэхээр энэ З найруулгын шинж чанартай саналыг дэмжиж байгаа нь гараа өргөе. Ингээд дэмжиж байна.

Зарчмын зөрүүтэй саналаар санал хураалт дууслаа. Өөр дээр нь нэмж санал хураалгах санал ирээгүй байна.

С.Ламбаа: Одоо энэ дээр саяын гишүүдийн ярьсны дагуу зарим үгээ эргэж мэргэжлийн хэллэгийн нэртомъёо энэ тэрийг нь эргэж хараад редакци хийгээд тэгээд Их Хурал руу ажлын хэсэг бэлтгэе.

Ч.Авдай: Ингээд нэгдсэн хуралдаанаар анхны хэлэлцүүлэг явуулъя гэдгээр санал хураалт явуулъя  тэгэх үү.

С.Ламбаа: Хэлэлцүүлгээр нь зарчмын зөрүүтэй санал байхгүй учраас батлах хэрэгтэй энийг дуусгая. Ямар ч хэрэггүй. Дахиж гарч ирээд энэ дээр ямар нэгэн юм гарахгүй. Энэ бол яам, Тамгын газар хийж байгаа болохоос биш Их Хурлын гишүүд тоог нь  5 болгоё гэж хэлэх эрх ч байхгүй. Тийм учраас би анхны хэлэлцүүлгээр нь батлах зүйтэй гэж.

Ч.Авдай: Тэгвэл анхны хэлэлцүүлгээр нь баталъя гэдгээр санал хураалт явуулах уу. За дэмжиж байна.

Ингээд нэгдсэн хуралдаанд оруулъя гэдгээр ч бас яачихлаа. Байнгын хорооны санал, дүгнэлтийг Чуулганы нэгдсэн хуралдаанд Ламбаа илтгэх үү.

Дэлгэрэнгүй дүгнэлт хийх хэрэгтэй байна, үг үсгээ янзлах хэрэгтэй байна. Та нар сууж байгаа улсууд эндээ сайн ороорой. Энэ чинь нөгөөдрийн хурлаар орох уу.

С.Ламбаа: Манай байнгын хорооныхон дүгнэлтээ нэлээд дэлгэрэнгүй бичээд, хамгийн гол нь өнөөдөр надад үзүүлэх.

Ч.Авдай: Ингээд хэлэлцэх асуудал дууслаа. Та бүхэнд баярлалаа.

Хуралдаан 12 цаг 05 минутад өндөрлөв.

Соронзон хальснаас хянаж буулгасан:

Хуралдааны нарийн бичгийн дарга                                                       В.ОЮУН